"Deo mašina u ulicama Kraljice Marije, 27. marta i Džordža Vašingtona ostaje DO SREDINE SEPTEMBRA"\nZamenik gradonačelnika Goran Vesić izjavio je da će deo mašina u ulicama Kraljice Marije, 27. marta i Džordža Vašingtona, i posle 1. septembra ostati, a da će građani moći bez zastoja da prolaze od Starine Novaka do Stanoja Glavaša i tri pomenute raskrsnice.\n- Do sredine septembra treba da završimo deonicu od Stanoja Glavaša do Takovske. Ono što je bio problem za potez od Ruzveltove do Starine Novaka jesu cevi koje nisu bile povezane, pa je to usporilo radove. Očekuje se da taj potez bude gotov do početka oktobra, a Dušanova i Džordža Vašingtona do kraja godine - rekao je Vesić za Večernje novosti od petka.\nPrema njegovim rečima, na Topličinom vencu biće postavljeno 17 potapajućih stubića koji će regulisati ulazak vozila u zonu za pešake.\nVesić: Otvaranje obnovljenih ulica rasteretiće saobraćaj\n- Moći će da ulaze samo vozila do 3,5 tona, a jedini izuzetak su vatrogasna kola. Ipak, sledeće godine, Grad će vatrogascima pokloniti vozilo do 3,5 tona baš namenjeno za pešačku zonu. 'Vrabac servis', koji startuje 31. avgusta, biće besplatan, a od četiri vozila jedno će biti prilagođeno osobama sa invaliditetom - rekao je Vesić.\nKako je istakao zatvara se deo najvećih gradilišta, a otvaraju se gradilišta na Bulevaru patrijarha Pavla, kao i na Savskom trgu.\n- Radimo na projektovanju od Košutnjaka do Mosta na Adi, u pregovorima smo sa 'Železnicom' da preuzmemo njihov koridor koji se više ne koristi, pa ćemo imati vezu od Košutnjaka do Mosta na Adi. Konačno će sugrađani moći od Mosta na Adi da siđu i stignu do Vidikovca, a do sada je taj bulevar bio veoma zagušen - rekao je Vesić.\nGovoreći o savskom mostu on je rekao da će on biti izmešten na proleće, odnosno da će se novi projektovati tako da se smanji trajanje izmeštanja, pa će se raditi iz delova.\n- Tako da neće biti dug vremenski period da prostor bude potpuno bez mosta. Građani do septembra glasaju da li će da stari Savski most ode u park Ušće ili da postane biciklistički most od Novog Beograda do Ade Ciganlije - rekao je on\n"ODRED ZA MRVICE" KRENUO U AKCIJU Da li je ovo najslađa slika Beograda?\nBESPLATNA VOŽNJA ZA 150 DINARA Pazite se ako sedate u električna vozila na Adi Ciganliji\nUDES NA ČUKARICI Prevrnuo se automobil, troje povređeno\nDeo Novog Beograda i Zemuna BEZ GREJANJA, najkasnije do sutra ujutru\nPotrošači na delu Novog Beograda i delu Zemuna trenutno su bez grejanja zbog neodložne popravke kvara na toplovodu, a redovna isporuka očekuje se najkasnije sutra ujutru, saopštile su Beogradske elektrane.\nVesić: Izgradnjom dečjih igrališta ulažemo u budućnost\nZamenik gradonačelnika Goran Vesić izjavio je danas da je u poslednje dve i po godine, 28 dečjih igrališta urađeno u beogradskoj opštini Zvezdara, čime se konkretno ulaže u decu i njihovu budućnost.\nNEVEROVATNO Skidali kocke u Knez Mihailovoj da bi provukli kablove i KRALI STRUJU\nZavršena je prva faza zajedničke akcije Grada Beograda i Elektrodistribucije u okviru koje su uklanjani nelegalni kablovi za struju i divlje priključke za frižidere za prodaju sladoleda i letnje bašte.\nNa raskrsnici kod Lidla u beogradskoj opštini Čukarica danas dogodila se teška saobraćajna nezgoda.\nPRINOVE U BEOGRADSKOM ZOO VRTU Bebe vidre oduševile posetioce, u vrtu sutra i akcija davanja krvi\nBeogradski Zoološki vrt postao je bogatiji za dva nova člana i to dva mladunčeta vidre.\nOVAKAV BUREK JOŠ NISTE JELI Posle onog sa eurokremom i ćevapima smislili ŠOKANTAN SPECIJALITET\nPosle originalnih spojeva poput bureka sa eurokremom i plazmom, sa pečenim paprikama i fetom ili sa ćevapima, pojavio se novi, jedinstveni specijalitet - burek sarma!\nU čast Laneta: Bežanija ima nov mural Pijaniste\nPoznati glumac i komičar Milan Lane Gutović, koji nas godinama zasmejava svojim nesvakidašnjim humorom, dobio je svoj mural na Bežanijskoj kosi.\n"GROBARI" BLOKIRALI NOVI BEOGRAD Baklje, pesma, transparent i - policija (VIDEO)\nNekoliko stotina navijača Partizana blokiralo je saobraćajnicu pored Fontane na Novom Beogradu, naoružani bakljama i jednim jedinim, crno-belim transparentom na kojem piše - Demir Jukić.


Savremeni pristup poimanju jezika - Dnevni list Danas\nPočetna » Nedelja » Savremeni pristup poimanju jezika\n0Piše: DanasOnline 13. januara 2018. 10.00\nZbog toga sve više dolazi do spajanja dve ili više naučnih disciplina, koje tako nadilaze sopstvene granice formirajući „interdisciplinu“. Interdisciplinarni pristup određenim fenomenima stvara „nova znanja“ koja ne bismo mogli dobiti sagledavanjem iz aspekta jedne nauke.\nMeđu tim fenomenima je i jezik, za čije je adekvatno objašnjenje, kako su pokazala dosadašnja proučavanja, neophodan spoj saznanja lingvistike sa saznanjima drugih nauka, poput psihologije, antropologije, sociologije, neuronauke, računarstva. O značaju interdisciplinarnosti za savremenu nauku, i lingvistici kao svojevrsnoj „skrivenoj“ interdisciplini, govori se u knjizi „Lingvistika kao interdisciplina“ Petra Vučkovića („Svet knjige“, Beograd 2017).\nU prvom od 12 poglavlja, pod nazivom „Reči i stvarnost“, autor polazi od fundamentalnih kategorija čovekovog mentalnog leksikona – materija, prostor, vreme i uzročnost – kroz koje čovek poima svet i koje predstavljaju supstrat našeg „svesnog iskustva“. Specifičan aspekt verbalne interakcije u okviru koga sagovornici u svakodnevnoj komunikaciji izbegavaju da izraze svoje prave namere i zaobilaze istinu, razmatra se u odeljku „Skriveni govor“.\nSledi tekst o fenomenu „šest jezika“, koji uključuju govorni i pisani jezik, jezik matematike, zatim nauke, računara, interneta, a koji imaju sopstvene semantičke i sintaksičke osobenosti. Kroz poglavlje „Azbuka i jezik“ autor obrazlaže istoriju razvoja jezika i pisma, štampanja i izdavaštva, kao i fenomen kompjutera, koji je uspeo da privuče dečju pažnju, jer kao interaktivni sistem promoviše „istraživanje, otkrivanje i komunikaciju“, i koji će, kako smatra autor, značajno transformisati obrazovni sistem.\nNa narednim stranicama ponire se u najdublju (neurobiološku) ravan čoveka i predočava se novo tumačenje jezika kao „utelovljenog“, odnosno fenomena koji izrasta iz prirode našeg tela i našeg iskustva. Takav koncept nastaje u okviru kognitivne lingvistike, i to one koju su razvijali DŽordž Lejkof, Mark DŽonson i drugi, stvarajući alternativu aktuelnoj lingvistici Noama Čomskog, usmerenoj na proučavanje jezika kao forme. Nesporno je danas da su kognitivne nauke znatno proširile naučna znanja o jeziku, mišljenju, umu i mozgu, kao i to da se jezik ne može više posmatrati kao puki sistem apstraktnih simbola.\nDvojstvo jezika kao „instrumenta komunikacije“ i „instrumenta mišljenja“ doprinelo je stvaranju koncepta „proširenog uma“, kako je i naziv sledećeg poglavlja, u kome autor iznosi mišljenja da se kognitivni procesi ne odvijaju samo u glavi čoveka, već i u njegovom okruženju.\nKroz tekstove, „Neurokognitivna lingvistika“, „Levi i desni mozak“ i „Lingvistika mozga“, Vučković razmatra različite aspekte povezanosti jezika i mozga, dok se u dva odeljka, „Interdisciplinarnost i discipline“ i „Interdisciplinarnost i kognitivna istraživanja“, osvrće na fenomen interdisciplinarnosti, formiranja naučnih disciplina i njihovog mogućeg povezivanja.\nPoslednje poglavlje, „Eksperimentalna filozofija“, posvećeno je novom pokretu u filozofiji koji se pojavio početkom ovog veka u SAD, a koji karakterišu eksperimentalne metode (anketiranje, testiranje…) u proučavanju načina na koji ljudi razmišljaju o filozofskim pitanjima i kako se rezultati ovih ispitivanja odražavaju na filozofiju.\nOva knjiga svakako će naći svoju primenu u naučnoistraživačkoj praksi i studijskim programima kojima je jezik predmet, ili jedan od predmeta izučavanja. Istovremeno, naučnopopularni stil čini ovo štivo prijemčivim za širu publiku i za sve one koji žele da obogate svoja lingvistička znanja, jer knjiga „Lingvistika kao interdisciplina“ ukazuje na postojanje drugačijih i savremenijih pristupa od onih na koje smo navikli u tradicionalnom poimanju jezika.


LDLC otrkio novu petorku – RUR Esports\nOrganizacija LDLC je prethodnih 5 dana, svaki dan predstavljala po jednog novog člana ekipe, da bi danas konačno zaključali predstavljana sa potvrdom Happy-a, kojem je danas istekao ugovor sa Vitalitijem.\nPrvi u novoj ekipi predstalvjen je Engin “MAJ3R” Küpeli, bivši član Space Soldersa. Iako MAJ3R Turčin, ima francusko poreklo i dobro poznaje francuski jezik, igrajući na ovim prostorima pre nego što je potpisao sa turskom ekipom.\nNakon njega potvrđem je dolazak Sixera, momka koji je poslednje viđen kako igra za EnvyUs. Zatim, u ekipu vratio se xms. On je bio član LDLC-a i Envy-a, pre nego što je najavio da završava svoju CS:GO karijeru. Ipak, igrajući poslednjih par meseci kao izmena za razne ekipe, vratila mu se želja za igrom, tako da će se ponovo udružiti sa Happijem u LDLC-u.\nPretposlednji igrač, koji je predstavljen je nama poptuno nepoznat. Dvadesetjednogodišnji momak po imenu roden, ranije nije nastupao na profesionalnoj sceni, tako da ćemo tek videti šta on ima da nam pokaže. Za razliku od ostale četvorice, roden je došao na probni period, nakon čega će utvrditi da li žele da nastave saradnju sa njim.\nDvostruki osvajač Major turnira, Happy, danas se zvanično razišao sa Vitalitijem, što je dalo znak LDLC-u da potvrdi povratak jedne legende. Tokom svog nastupa za Vitality, podigao je trofej Dreamhack Opena u Atlanti, ali to je jedini njegov uspeh, pre nego što ga je zamenio Alex.\nOn će sada ponovo imati priliku da vodi jednu ekipu, koja je sačinjena od igrača, koji su uglavnom odbačeni od prethodnih organizacija, Iako se ovde nalaze neka dobro poznata imena, pitanje je koliko će moći da doguraju bez prave zvevde. Iako je Francuska poznata po vrhunskim telntima, već dugo vidimo kako se vrte ista imena, koja uglavnom ne uspevaju da pvorate staru slavu. Iako nećemo imati prevelika očekivanja od ove petorke, nadamo se da će nas ipak nekako iznenaditi.\n— LDLC OL 🇬🇧 (@LDLC_OL_eng) April 8, 2019\nTags cs:go happy LDLC MAJ3R Sixer xms


DANAS POČINJE ZATVORENI SISTEM NAPLATE PUTARINE – Slobomir – Internet, Radio i TV stanica ; najnovije vijesti iz BiH i regiona\nPočetna / REPUBLIKA SRPSKA / DANAS POČINJE ZATVORENI SISTEM NAPLATE PUTARINE\n26. новембра 2018.\tREPUBLIKA SRPSKA, VIJESTI Ostavite komentar 123 Pregledi\nOd danas će se primjenjivati zatvoreni sistem naplate putarine na auto-putu „9. januar“ od Banjaluke do Doboja, koji podrazumijeva plaćanje po pređenom kilometru, najavljeno je iz Javnog preduzeća „Auto-putevi Republike Srpske“.\nNaplata će biti vršena na postojećim naplatnim stanicama „Prnjavor“ i „Kladari“, te na novoizgrađenim stanicama „Laktaši“, „Drugovići“ i privremenom naplatnom mjestu na petlji „Mahovljani“.\n„Cijena putarine na relaciji Banjaluka-Kladari, nadomak Doboja, za putnička vozila iznosiće sedam KM, dok će vožnja od Banjaluke do Prnjavora koštati četiri KM. Definisane su cijene i za ostale kategorije vozila“, saopšteno je iz „Auto-puteva Republike Srpske“.\nU saopštenju se ističe da će novi cjenovnik biti dostupan na internet stranici „Auto-puteva“ /www.autoputevirs.com/, kao i na svim naplatnim stanicama duž auto-puta „9. januar“ od Banjaluke do Doboja, kao i na auto-putu od Gradiške do Banjaluke.\n„Na auto-putu Gradiška-Banjaluka u funkciji ostaje otvoreni sistem naplate putarine u Jakupovcima. Ovaj sistem biće u funkciji sve do završetka izgradnje i opremanja naplatnih stanica u Aleksandrovcu, Novoj Topoli i u Čatrnji, poslije čega će sistem naplate putarine iz otvorenog preći u zatvoreni“, ističe se u saopštenju.\nS obzirom na to da putnici iz Banjaluke ka Doboju moraju proći naplatno mjesto u Jakupovcima, iz „Auto-puteva“ naglašavaju da prolazak plaćaju po utvrđenom cjenovniku, odnosno 2,5 KM za putnička vozila, ali na izlazu sa auto-puta „9. januar“ u Kladarima ili u Prnjavoru, taj iznos im se odbija od utvrđene cijene putarine na tom auto-putu, tako da će na izlazu doplatiti razliku.\nU povratku ka Banjaluci, na privremenom naplatnom mjestu na petlji „Mahovljani“, vozači će, uz priznanicu o plaćanju putarine na auto-putu „9. januar“, dobiti i vaučer koji im garantuje besplatan prolazak kroz naplatnu stanicu „Jakupovci“.\nU saopštenju se dodaje da su na privremenom naplatnom mjestu „Mahovljani“, koje će biti u funkciji do zatvaranja sistema naplate putarine na auto-putu Gradiška-Banjaluka, predviđene po dvije trake, za manuelnu i elektronsku naplatu putarine u oba smjera.\nKada je riječ o naplati putarine elektronskim putem, pomoću TAG uređaja, na privremenoj naplatnoj stanici u Mahovljanima na naplatnim trakama za elektronsku naplatu putarine iz pravca Kladara prema Banjaluci, provjerava se ulazna stanica na kojoj je vozilo ušlo na auto-put „9. januar“, te se na osnovu toga naplaćuje putarina.\n„Vozilo u Jakupovcima prolazi kao besplatan korisnik sa vaučerom. U suprotnom smjeru, odnosno kada iz Banjaluke idu ka Doboju, korisnicima koji imaju zabilježenu transakciju na naplatnoj stanici u Jakupovcima, na izlaznoj stanici se umanjuje cijena putarine za iznos naplaćen u Jakupovcima“, navode iz „Auto-puteva Republike Srpske“.\nPrethodni OBILJEŽAVANJE DANA ORUŽANIH SNAGA BiH POSTROJAVANJEM JEDINICA\nSljedeći KLJUČA IZMEĐU UKRAJINE I RUSIJE: RATNO STANJE


Hoće li novosadski Stan dobiti privatnog partnera? | UGS Nezavisnost\nLitvanska kompanija Civinity obratila se početkom prošle godine Gradu Novom Sadu sa pismom namere u kome je predložila put i način za rešavanje problema JKP Stan. Ovom novosadskom javno-komunalnom preduzeću zbog nagomilanih dugova u jednom trenutku je pretio stečaj, pa je gradska vlast intenzivno radila na popravljanju stanja i eventualnom restrukturiranju firme.\nTako je Skupština grada Novog Sada krajem novembra 2016. usvojila predlog da se za JKP Stan nađe strateški partner posredstvom javno-privatnog partnerstva. Gradsko veće je u februaru 2017. formiralo Komisiju za izbor najpovoljnijeg ponuđača, a Litvanci su u proteklom periodu važili za najizglednijeg kandidata za najavljeno partnerstvo.\n– Imali smo nekoliko sastanaka sa gradskim vlastima na kojima smo prezentovali našu viziju i posle kojih je Grad aktivno krenuo u proceduru realizacije projekta javno-privatnog partnerstva (JPP), a krajem novembra 2016. gradska skupština je taj projekat i usvojila. Mi i dalje imamo rezervisane finansije i kadrove za učešće na tenderu, a s obzirom na to da je prošlo više od godinu dana od naših prvih razgovora sa Gradom i skoro četiri meseca od usvajanja projekta o JPP, očekujem da bi tender trebalo da bude objavljen početkom aprila – kaže u razgovoru za eKapiju Darius Zakarauskas, član borda menadžera litvanske kompanije Civinity.\nOn navodi da bi Grad Novi Sad, JKP Stan i kompanija Civinity, kao privatni partner, trebalo da osnuju zajedničko preduzeće, u kome bi privatni partner imao većinski udeo (70%) i obavezu investiranja određenog iznosa. Projektom je predviđeno da po 15% vlasništva imaju Grad Novi Sad i JKP Stan.\n– Prema mišljenju stručnjaka, sa kojim se ja potpuno slažem, model javno-privatnog partnerstva je najbolja opcija u ovom slučaju. Civinity je spreman da preuzme oko 120 radnika, dok bi za ostale bile isplaćene otpremnine. Takođe smo spremni da preuzmemo dugovanja JKP Stan – ističe Zakarauskas.\nZa sindikat UPPR bolji od javno-privatnog partnerstva\nIpak, predstavnici sindikata Nezavisnost u JKP Stan podsećaju da je Skupština Grada još u oktobru 2013. godine usvojila Unapred pripremljeni plan reorganizacije (UPPR) za ovo javno preduzeće koji, prema njihovim rečima, nikada nije zaživeo u praksi. Zaposleni smatraju da je primena ovog UPPR-a – ili njegove modifikovane verzije, s obzirom na promene u međuvremenu – trenutno bolje rešenje od javno-privatnog partnerstva.\n– Osnov za izradu projekta JPP čini završni račun za 2015. godinu koji je rađen za potrebe statistike i samim tim nije obuhvaćeno poslovanje JKP Stan u 2016. Takođe, treba reći kako je predviđeno da primena odredaba projekta počne u martu ove godine, a tender još nije ni raspisan – kaže u razgovoru za eKapiju Zoran Bugarski, glavni poverenik Sindikata Nezavisnost u JKP Stan.\nOn navodi da predlog projekta nameće kao jedino moguće rešenje ulazak privatnog kapitala i poveravanje dve komunalne delatnosti – pružanje dimničarskih usluga i održavanje javnog osvetljenja, novonastalom preduzeću na period od 10 godina. Kao bitnu činjenicu, Bugarski ističe da JKP Stan nije korisnik budžetskih sredstava Grada i da sve svoje prihode ostvaruje ili direktno na tržištu (održavanje zgrada) ili obavljanjem komunalnih delatnosti (koje im je poverila Skupština grada). Zato smatra da je logičnije da se JPP najpre sprovodi u preduzećima koja su najveći korisnici budžetskih sredstava, jer bi na taj način došlo do budžetskih rasterećenja.\nNažalost, od gradskih vlasti Novog Sada do trenutka pisanja ovog teksta eKapija nije uspela da dobije odgovore na pitanja o najavljenom javno-privatnom partnerstvu.\n– Uzimajući u obzir strukturu duga JKP Stan prema dobavljačima, gde su najveći poverioci preduzeća čiji je osnivač Grad – JP Poslovni prostor, JKP Novosadska toplana i JGSP Novi Sad, redovno plaćanje obaveza prema Poreskoj upravi, odnosno poreskog duga, kao i skoro sticanje uslova za direktan otpis uslovno otpisane kamate u iznosu od 185 miliona dinara i redovno vraćanje kredita prema AIK banci, smatramo da bi predloženi odnos privatnog i javnog kapitala od 70:30 predstavljao pravi poklon za privatnog partnera – objašnjava Zoran Bugarski i dodaje da jedini ozbiljan finansijski problem predstavlja prestanak servisiranja duga po reprogramu kredita Komercijalnoj banci, gde se sa otplatom stalo jula 2015. godine.\nU planu reprogram dugova i kvalitetnija usluga\nLitvanski investitor navodi da, ukoliko postane strateški partner, planira da reprogramira dugove JKP Stan i poboljša kvalitet usluga prema potrošačima. Prema rečima Dariusa Zakarauskasa, namera im je i da povećaju udeo na tržištu, a kompanija Civinity procenjuje da je potrebno do 2 mil EUR da ovo novosadsko javno preduzeće krene normalno da posluje.\n– Veliko opterećenje dugovima, kao i preveliki broj radnika, smeta stabilnom poslovanju preduzeća, a to se direktno odražava na kvalitet usluga koje dobijaju građani. Rešenjem ovih problema, implementacijom efikasnijih procedura i standarda, očekujem poboljšanje kvaliteta usluga i povećanje udela na tržištu. Kada je reč o cenama, Stan nije monopolista na tržištu, a kako će biti potrebno vreme da unapredimo kvalitet, ne očekujem da će usluge poskupeti u narednom periodu – kaže sagovornik eKapije.\nS druge strane, iz Sindikata Nezavisnost navode da postoji velika razlika u iznosu duga koji je predstavljen u predlogu projekta javno-privatnog partnerstva (180 miliona dinara prema Poreskoj upravi) i stvarne sume. Zoran Bugarski kaže da se, prema planu predviđenih aktivnosti i procedura koje je neophodno ispuniti za osnivanje i registraciju društva posebne namene, može pretpostaviti da novo preduzeće neće početi poslovanje pre jula 2017. godine. Do tada će JKP Stan dug prema Poreskoj upravi svesti na oko 40 miliona dinara, koje bi u tom momentu preuzeo privatni partner, dok bi dug prema AIK banci stigao do 90.000 EUR.\n– Takođe, broj zaposlenih u JKP Stan je manji nego što je predočeno u projektu javno-privatnog partnerstva, pa bi samim tim privatni partner za sprovođenje socijalnog programa i otpremnine za višak radnika trebalo da isplati manji iznos sredstava nego što je predviđeno predlogom projekta. Sami zaposleni predstavljaju i vrlo bitnu grupu poverilaca, jer postoje obaveze za neisplaćene zarade iz 2013. i 2015. godine – objašnjava Zoran Bugarski.\nRedovni prihodi dovoljni za servisiranje obaveza\nIz Sindikata Nezavisnost napominju da je, s obzirom na godišnje prihode JKP Stan, jasno da će novo preduzeće iz tekućeg poslovanja moći da servisira preuzete obaveze. Oni zaključuju da prihodi koje preduzeće ostvaruje delatnošću održavanja stambenih zgrada i poveravanjem dve komunalne delatnosti na period od 10 godina, obavezuju Grad Novi Sad da ima veću upravljačku ulogu, odnosno većinski udeo u novom privrednom društvu, radi bolje kontrole kvaliteta obavljanja usluga i sredstava koja se za to izdvajaju.\nU kompaniji Civinity su optimisti i nadaju se da će tender u Novom Sadu biti uskoro objavljen, što bi mogla biti prva akvizicija litvanske firme na Balkanu. Darius Zakarauskas ne sumnja da JKP Stan može poslovati pozitivno i podseća da ova delatnost nigde nije ekstremno profitabilna, ali smatra da se uz dobru organizaciju može ostvariti stabilna zarada od 5-10%.\n– Kada je reč o našim globalnim planovima, tokom 2016. godine investirali smo oko 5 mil EUR kroz akvizicije tri preduzeća u Letoniji, tako da smo trenutno koncentrisani na integraciju naših standarda i procedura u ovim kompanijama. Takođe, ove godine počeli smo da poslujemo u Ukrajini, pa dosta pažnje posvećujemo i tom tržištu. Inače, Civinity je trenutno prisutan u pet država, odnosno 11 gradova, zapošljavamo više od 1.500 radnika i imamo prihode veće od 35 mil EUR – navodi Zakarauskas.


Francuska, Italija i Češka odbile da se naoružavaju 'Trampovom brzinom' - SAHAR Balkan\nFrancuska, Italija i Češka odbile da se naoružavaju 'Trampovom brzinom'\nBabiš: 'Tramp nam faktički govori - izdvajajte više za odbranu da biste više kupovali američko naoružanje. Čak ne krije previše da računa da će se tako smanjiti deficit SAD u trgovini sa EU'.\nNa svom Tviter-nalogu je napisao: "Veliki uspjeh u NATO. Nakon mog izbora (za predsjednika SAD), države članice alijansi uplaćuju dodatne milijarde dolara".\nAmerički lider je u Briselu zatražio od saveznika da odmah počnu da za vojne rashode odvajaju po 2 odsto svog BDP, a da ih potom podižu do 4 odsto BDP.\nTrenutno osam članica NATO izdvajaju nešto preko dva odsto, a Sjedinjene Države 3,85 odsto svog BDP.\nJens Stoltenberg se ubrzo takođe oglasio i saopštio da su sve zemlje unutar NATO obavezne da odvajaju po najmanje 2 odsto i da su sve - zahvaljujući prije svega Trampu - to dobro shvatile.\nGeneralni sekretar zapadne vojne alijanse - ne komentarišući Trampov zahtjev da se izdvaja po 4 odsto nacionalnog BDP - čak je optimistično izgovorio: "Sve zemlje saveznice su privržene povećanju odbrambenih rashoda".\nFrancuski predsjednik Emanuel Makron demantovao je Trampove navode da su se članice NATO saglasile da povećaju troškove za odbranu na više od dva odsto BDP.\n"Postoji saopštenje objavljeno juče. U njemu se potvrđuje cilj od dva odsto do 2024.godine. To je sve", rekao je Makron.\nItalijanski premijer Đuzepe Konte saopštio je da njegova zemlja neće povećavati rashode na odbranu - uprkos tome što je u Briselu objavljeno da su sve zemlje NATO na to spremne.\nBio je decidan: "Italija ima naslijeđene obaveze u finansiranju NATO kojih ćemo se pridržavati, a dodatnih izdvajanja neće biti".\nI predsjednik vlade Češke - Andrej Babiš - izjavio je da njegova zemlja "neće ubrzavati porast svojih odbrambenih troškova":\n"Češka republika će se držati dosadašnje obaveze da svoja vojna izdvajanja podigne na dva odsto svog BDP do 2024."\nObjasnio je da će Češka 2024. za odbranu izdvajati 150 odsto više neg 2013.\nBabiš se nije ustručavao ni da kaže: "Tramp nam faktički govori - izdvajajte više za odbranu da biste više kupovali američko naoružanje. Čak ne krije previše da računa da će se tako smanjiti deficit SAD u trgovini sa Evropskom unijom".\nJul 13, 2018 10:39 Europe/Sarajevo\nMerkel i Makron objavili: Uvodi se budžet evrozone\nU Belgiji štrajkovi u fabrikama i protesti za bolju kupovnu moć


Privremena izmena režima saobraćaja u ulici Aleksandra Medvedeva\nPočetak/Servisne informacije/Privremena izmena režima saobraćaja u ulici Aleksandra Medvedeva\nZbog izvođenja radova na periodičnom održavanju u ulici Aleksandra Medvedeva trase linija javnog gradskog prevoza broj 12 i 34 i javnog prigradskog prevoza broj 14A, 15, 16, 17 i 17L, u periodu od 07.06.2018. do 10.07.2018. godine, biće izmenjene na sledeći način:\nu smeru (A) ka Donjem Komrenu, redovnom trasom do raskrsnice ulica Bulevar 12. februar – Aleksandra Medvedeva zatim izmenjenom trasom Bulevar 12. februar, Humska, Jadranska, Danila Kiša i nadalje redovnom trasom.\nu smeru (B) ka Njegoševoj, redovnom trasom do raskrsnice ulica Danila Kiša – Jadranska zatim izmenjenom trasom Jadranska, Humska, Bulevar 12. februar do raskrsnice sa ulicom Aleksandra Medvedeva i nadalje redovnom trasom.\nu smeru (A) redovnom trasom do raskrsnice ulica Pantelejska – Bulevar Nikole Tesle, zatim izmenjenom trasom Jadranska, Šumatovačka, Bulevar 12. februar i nadalje redovnom trasom ka Aerodromu;\nu smeru (B) redovnom trasom do raskrsnice ulica Bulevar 12. februar – Aleksandra Medvedeva, zatim izmenjenom trasom Bulevar 12. februar, Kneginje Ljubice, Generala Milojka Lešjanina, Vožda Karađorđa, Kralja Stefana Prvovenčanog, Pantelejska i nadalje redovnom trasom.\nizmena saobraćaja JKP Direkcija za javni prevoz ulica Aleksandra Medvedeva\nBesplatan javni prevoz za zaposlene medicinske radnike\nZbog građevinskih radova izmena režima saobraćaja u ulicama Zetska i Vojislava Ilića


„Telekom Srbija” saopštio je juče da ta kompanija nije tražila povećanje cena kao i da joj je u Republičkoj agenciji za elektronske komunikacije objašnjeno da su poskupljenja neizbežna da bi se obezbedili uslovi za rad novih operatora fiksne telefonije. „Telekom Srbija” u saopštenju navodi da ta kompanija planom poslovanja za 2011. godinu nije predvidela povećanje cena, kao i nije tražila bilo kakvo povećanje cena u ovoj godini. „Naprotiv, Upravni odbor je sredinom aprila odbio predlog Ratela da razmotri novo povećanje cena i zatražio dodatno objašnjenje s tim u vezi od regulatorne agencije”, navodi se u saopštenju.\nU vreme „slabog saobraćaja”, od 21.00 do 7.00 radnim danima i subotom, kao i preznicima, jedan impuls u lokalnim razgovorima trajaće 52 sekunde umesto 120 sekundi.\nTelefoniranje u međumesnom saobraćaju pojeftiniće zbog produženja trajanja impulsa u vreme „jakog saobraćaja” sa 12 na 17 sekundi, odnosno sa 24 na 34 sekunde u vreme „slabog saobraćaja”.\nCena jednog minuta telefonskog razgovora u fiksnoj mreži u „jakom saobraćaju”, od 7.00 do 21.00 radnim danima i subutom, koštaće 92 pare u lokalnom saobraćaju, a 1,41 dinar u međunesnom.\nU vreme „slabog saobraćaja”, minut razgvora u lokalnom saobraćaju koštaće 46 para, a u međumesnom saobraćaju 0,705 dinara.\n„Telekom Srbije” će od 1. avgusta morati da izjednači i sve ostale cene telefonskih razgovora za biznis pretplatnike sa cenama za stanovništvo.\nIzvor: RATEL i Agencije, 20.06.2011.


RTCG - Radio Televizija Crne Gore - Nacionalni javni servis :: Politika :: Podnijeće tužbu protiv Šešelja i Happy TV\n05. 01. 2022. 11:17 >> 11:18 12\nPotpredsjednik SDP-a Nikola Đurašković kazao je da će cetinjski SDP podnijeti tužbu protiv Vojislava Šešelja i Happy TV zbog uvreda na račun Cetinja i svih građana Prijestonice.\n"Mizogine i besprizorne uvrede glasnogovornika poraženih velikosrpskih politika i kancelarijskog vojskovođe sa televizije, koju je davno trebalo zabraniti, samo su nastavak odnosa otpadnika srpskog hegemonizma prema Crnoj Gori", kazao je Đurašković.\nOn navodi i na sve to ćuti Vlada Crne Gore i njeni zvaničnici kao da, kako kaže, "Cetinje nije grad u Crnoj Gori i crnogorska prijestonica".\n"Uputiti takve riječi građankama i građanima grada sa čije je teritorije u NOB-u učestvovalo više od 5000 boraca, od kojih je poginulo njih 1414, a više od 2000 prošlo kroz koncentracione logore širom Evrope i gradu koji je od 1322 narodna heroja Jugoslavije dalo njih 49, a samo Cetinje je Grad Heroj, mogu samo moralne minijature, propagatori mržnje, međuljudske i međunacionalne netrpeljivosti", poručio je Đurašković.\nCetinje je, kaže on, ponosno na svoje građanke i građane, na prkos i slobodarsku luču koja traje više od 500 godina.\n"Uvrede ovih nepomenika su dokaz koliko njih i njima slične bole cetinjski duh, trajanje i vječna herojska iskra ovog crnogorskog krša", zaključio je Đurašković.\nVojislav Šešelj SDP Cetinje Nikola Đurašković


Vodič kroz potencijalne izvore finansiranja | Javni poziv za sprovođenje paketa usluga za mlade žene i preduzetnice\nJavni poziv za sprovođenje paketa usluga za mlade žene i preduzetnice\nod 110.000 do 130.000 RSD\nJavni poziv za sprovođenje paketa usluga za mlade i žene preduzetnice objavljuje se u skladu sa Programom standardizovanog seta usluga za mikro, mala i srednja preduzeća i preduzetnike u 2022. godini, Ministarstva privrede, koji se realizuje preko Razvojne agencije Srbije i akreditovanih regionalnih razvojnih agencija. 1) Paket usluga za mlade Paket usluga koje akreditovane regionalne razvojne agencije (ARRA) pružaju mladima u okviru ovog programa podrazumeva pomoć stručnog lica iz ARRA mladom potencijalnom ili novoosnovanom preduzetniku koji su registrovani u Agenciji za privredne registre najranije pet godina u odnosu na godinu podnošenja zahteva, starosti od 18 do 35 godina. Pomoć se sastoji od raspoloživih standardizovanih savetodavnih usluga, jedne/više specijalizovanih obuka i mentoring usluge u trajanju do 40 sati. Obuka „Obuka za početnike u poslovanju” je obavezna za potencijalne i preduzetnike koji su registrovani u Agenciji za privredne registre najranije dve godine u odnosu na godinu podnošenja zahteva. 2) Paket usluga za žene preduzetnice Paket usluga koje ARRA pružaju ženama preduzetnicama u okviru ovog programa podrazumevaju pomoć stručnog lica iz ARRA privrednom subjektu čiji osnivač ili vlasnik je žena ili je žena jedan od vlasnika sa većinskim udelom u vlasništvu (minimum 51%) i jedan od zakonskih zastupnika. Pomoć se sastoji od raspoloživih standardizovanih savetodavnih usluga, jedne ili više specijalizovanih obuka i mentoring usluge u trajanju do 40 sati. Obuka „Obuka za početnike u poslovanju” je obavezna za preduzetnice koje su registrovane u Agenciji za privredne registre najranije dve godine u odnosu na godinu podnošenja zahteva.


Riba neprodata, a trgovci ne spuštaju cenu › Made-in-Germany.rs\nSkoro svi slatkovodni ribnjaci u Srbiji trenutno muče muku sa viškom ribe, budući da se slave uglavnom ne slave, da restorani ne rade, a da je i tokom posta zabeležena slabija prodaja. Uzgajivači snižavaju cenu, ali trgovci ne žele da ih prate, pa se postavlja pitanje šta će biti sa tolikom ribom.\nU zimovnicima banatskog ribnjaka „Sutjeska“ još uvek se nalazi oko 200 tona šarana i sada je najveći problem gde sačuvati ribu u narednom periodu. Radnik Radenko Skoko kaže da pumpe iz Tamiša svakoga minuta prebace 22.000 litara sveže vode u zimovnike, da je ranijih godina upumpavanje trajalo do početka aprila, a da se ove godine još ne zna do kada će se voda ubacivati u jezera sa neprodatom ribom.\nVoda u ribnjaku „Sutjeska“ cirkuliše non-stop, jer se uvek uzima sveža voda iz reke. Iz te vode koja prođe kroz objekat šaran konzumira kiseonik, a zatim se ona vraća u Tamiš. Zaposleni u ovom preduzeću strahuju da će na kraju posta 100 do 150 tona ribe morati da se vrati u veliko jezero koje bi, inače, trebalo da se sprema za novu proizvodnju. Kako bi se sprečila dalja šteta u proizvodnji ribnjak je snizio cenu ribe ali, kako kažu, njihovu akciju trgovci ne prate, prenosi RTS.\n– Mi ćemo u te objekte morati da vratimo jedan deo ribe koja je dostigla završnu masu i da je hranimo, i imamo tu dupli trošak. Znači smanjujemo tekuću proizvodnju i hranimo nešto što je gotov proizvod. Naša veleprodajna cena od 1. aprila iznosi 180 dinara, a maloprodajna na ribnjaku 220 dinara. Po tom osnovu nema nikakvog razloga da cena ribe u maloprodajnim objektima širom Srbije bude skuplja od 300 dinara – objašnjavaju u ribnjaku „Sutjeska.\nRiba u zimovnicima nije konzumirala hranu tokom zimskih meseci, a šaran postaje aktivan kada temperatura vode pređe 10 stepeni. S obzirom na to da, sem obezbeđenja prostora, ribu treba zaštititi od bolesti, na ribnjaku obavlja i dezinfekcija, kako bi se sprečilo eventualno uginuće ribe.


Ona je pravi kameleon kada su u pitanju odevne kombinacije!\nNjeno aktivno, profesionalno delovanje datira još od 2008. godine. Još od tada ova zanimljiva i nesvakidašnja plavuša, primer postmoderne figure, ne prestaje da intrigira javnost. Talenat, muzika koju stvara, pevanje, produciranje, ali i pogled na modu i stil su sve, ali nikako obični!\nSvaki nastup, izlazak u javnost ne prolazi bez horde paparacija koji beleže svaki njen pokret, dok je mediji i javnost kritikuju ili hvale. Ona deli modna mišljenja, do kraja eksperimentiše sa stilom, usuđuje se ono što mnogi ne mogu i ne prestaje da nas iznenađuje i oduševljava...\nSpecifično odevanje - veoma smelo i neustrašivo ulazi u domene socioloških raspava, jer ako neko "obuče" haljinu od mesa kao što je ona uradila na dodeli VMA nagrada 2010., svakako da postaje određeni fenomen.\nS vremena na vreme, Gaga praktikuje i svoje viđenje retro odevanja, kao što je uradila prošle sedmice, kada je u roku od 24h promenila tri različita outfita.\nNa sledećoj strani pogledajte tri kombinacije u izvođenju slavne pevačice:


Američki senatori protiv obuke sirijskih boraca - 07.10.2015, Sputnik Srbija\nGrupa senatora iz dve najveće američke partije zatražili su od Pentagona da obustavi obuku opozicionih boraca u Siriji, jer postoji sumnja da oni na kraju... 07.10.2015, Sputnik Srbija\npolitika, vesti, svet, sirija, američki kongres\nPored toga, prema mišljenju američkih parlamentaraca, i naoružanje koje Amerikanci šalju sirijskoj opoziciji na kraju završava u rukama terorista.\nU pismu koje su Pentagonu uputili demokrate Džo Manćino, Kris Marfi, Tom Udal, ali i republikanac Majk Li navodi se da program obuke opozicionih boraca, pored toga što odavno već nije efektivno trošenje sredstava američkih poreskih obveznika, sada pomaže onim snagama protiv kojih se i borimo.\nReakcija parlamentaraca usledila je nakon što je američko Ministarstvo odbrane objavilo da su borci opozicije, koje su američki instruktori obučavali u Turskoj, predali svoje naoružanje i municiju terorističkom Nusra frontu i to zarad bezbednog prolaza odmah pri ulasku u Siriju.\nNešto kasnije su ekstremisti Nusra fronta saopštili da su pri povratku iz Turske na njihovu stranu prešli pojedini pripadnici sirijske opozicije.\nOvo nije prvi put da je javnosti skrenuta pažnja na to da opozicioni borci obučavani od strane američkih instruktora dezertiraju u ekstremističke grupe. O tome je pisao i „Njujork tajms“ rekavši da borci opozicije nakon obuke dezertiraju u priključuju se terorističkim grupacijama. O tome je govorio i bivši ambasador SAD u Avganistanu Karl Ejkenberi rekavši da „zalaganje SAD u proteklih 15 godina da se formiraju snage za očuvanje bezbednosti — bezuspešno“.\nBorci ID koriste džamije kao skrovišta\n6 Oktobar 2015, 18:54\nSenatori su u pismu Pentagonu takođe istakli da je budžet od 500 miliona dolara utrošen na obuku svega 100 boraca opozicije, iako je planirano da ih bude obučeno 5.000.\n„Kada je kongres prošle godine razmatrao ovaj program, mnogi senatori su izrazili zabrinutost da upravo ti koraci mogu da doprinesu eskalaciji konflikta. Poslednja dešavanja su potvrda toga“, zaključuju u svom pismu senatori.


Veće plate policijskim službenicima u Kantonu Sarajevo, osnovica za obračun 295 KM - informativa.ba\nVijesti Lokalne vijesti Veće plate policijskim službenicima u Kantonu Sarajevo, osnovica za obračun 295 KM\nVeće plate policijskim službenicima u Kantonu Sarajevo, osnovica za obračun 295 KM\n06 Feb 2018 12:14\nPolicijski službenici u Kantonu Sarajevo imat će veće plate, jer će osnovica za obračun od 01. januara ove godine biti 295 KM.\nTako je utvrđeno Sporazumom o osnovici za obračun plaća policijskih službenika Uprave policije Ministarstva unutrašnjih poslova Kantona Sarajevo kojeg su danas potpisali premijer KS Elmedin Konaković i predsjednik Upravnog odbora Sindikata policije Mirza Hadžiabdić.\nKako je istakao premijer Konaković, u skladu sa ranije potpisanim Kolektivnim ugovorom između Vlade i ovog sindikata, osnovica za obračun plaće policiji umjesto dosadašnjih 289,5 KM bit će 295 KM, tako da će svoju janurasku plaću policajci dobiti obračunatu s novom osnovicom.\n„Vlada Kantona Sarajevo izražava zadovoljstvo, jer je uložila maksimalne napore da se poprave i unaprijede uslovi rada policije. Mnogo je investirano u opremu, osigurali smo i prijem novih ljudi, a posebno nam je drago što policija na terenu u mandatu ove Vlade ima već drugi put povećanje plata“, naglasio je premijer Konaković, nakon potpisivanja ovog sporazuma.\nPredsjednik Hadžiabdić je uime članova Sindikata policije KS istakao zadovoljstvo odnosom i socijalnim dijalogom koji su postigli sa aktuelnom Vladom KS te iskazao očekivanja da će se sa ovakvom praksom nastaviti i u budućnosti.\n„Očekujemo da ćemo vrlo brzo okončati i izradu određenih zakonskih i podzakonskih akata koja se tiču policije i državnih službenika i namještenika u našem ministarstvu“, kazao je ovom prilikom Hadžiabdić.\nDanašnjem potpisivanju prisustvovao je ministar unutrašnjih poslova KS Vedran Mulabdić.\nOznake: #Elmedin Konaković #SDA #Vedran Mulabdić #SBB BiH #VKS


Uslovi korišćenja - pravoslavnaknjizara.merchantproshop.com\nUslovi korišćenja i pravila sadržana u ovom dokumentu se odnose na sve posetioce i korisnike sajta pravoslavnaknjizara.merchantproshop.com (pravoslavnaknjizara.org.rs).\npravoslavnaknjizara.merchantproshop.com (pravoslavnaknjizara.org.rs) sajt je u vlasništvu firme Zlatno ostrvo, sa matičnim brojem i sedištem u Podrinjski, Loznica. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta pravoslavnaknjizara.merchantproshop.com (pravoslavnaknjizara.org.rs) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. pravoslavnaknjizara.merchantproshop.com (pravoslavnaknjizara.org.rs) nije odgovoran za bilo koju štetu koja može da se desi od neautorizovanog pristupa Vašem nalogu.\npravoslavnaknjizara.merchantproshop.com (pravoslavnaknjizara.org.rs) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da pravoslavnaknjizara.merchantproshop.com (pravoslavnaknjizara.org.rs) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


U Istočnom Sarajevu otvorena bolnica 'Srbija'\nIzvor: B92, 05.Okt.2018, 16:35\nU Istočnom Sarajevu otvorena bolnica "Srbija"\nU Istočnom Sarajevu je svečano otvorena nova bolnica "Srbija", u čiju je izgradnju uloženo više od 54 miliona konvertibilnih maraka (oko 27,6 miliona evra).\nNovoizgrađeni bolnički kompleks otvorio je predsednik RS Milorad Dodik, koji je rekao da se završavanjem bolnice "Srbija" zaokružuje period izgradnje kapitalnih projekata u sarajevsko-romanijskoj regiji.\nOn je naveo da su veliku pomoć za realizaciju više projekata u RS dali Srbija i predsednik Aleksandar >> Pročitaj celu vest na sajtu B92 << Vučić, dodavši da mu je žao što Vučić danas nije u Istočnom Sarajevu.\nIzaslanik predsednika Srbije, ministar unutrašnjih poslova Nebojša Stefanović, pročitao je pismo koje je Vučić uputio Dodiku.\nOn je potom izjavio da je Srbija neraskidivo vezana sa Republikom Srpskom i da ta veza mora da bude još jača.\n"U RS smo uložili 21 milion evra, to nije pretnja nikome. To pokazuje da brinemo o građanima Srpske", rekao je Stefanović.\nOtvaranju bolnice "Srbija", osim Stefanovića, prisustvovali su i ministar zdravlja Srbije Zlatibor Lončar kao i ministar rada, zapošljavanja, boračkih i socijalnih pitanja Zoran Đorđević.\nU Istočnom Sarajevu otvorena bolnica Srbija\nIzvor: NoviMagazin.rs, 05.Okt.2018\nU Istočnom Sarajevu danas je svečano otvorena nova bolnica "Srbija", u čiju je izgradnju uloženo više od 54 miliona konvertibilnih maraka (oko 27,6 miliona evra)...Novoizgrađeni bolnički kompleks otvorio je predsednik RS Milorad Dodik, koji je rekao da se završavanjem bolnice "Srbija" zaokružuje...


Filip Moris: Duvanska industrija može biti među liderima održivog razvoja - Bizlife.rs\nFilip Moris: Duvanska industrija može biti među liderima održivog razvoja\n„Duvanska industrija može biti među liderima održivog razvoja, a potpuna transformacija našeg poslovanja morala je da počne od samog proizvoda“, rekao je Ivan Miletić, direktor korporativnih poslova za jugoistočnu Evropu kompanije Filip Moris.\nMiletić je, na konferenciji Održiva budućnost 2020: „Liderstvo je partnerstvo“ u organizaciji Adria Medija Grupe, rekao da je Filip Moris pre pet godina i zvanično saopštio da je strateško opredeljenje ovog duvanskog giganta budućnost bez duvanskog dima.\n„Mi smo ovu viziju počeli da gradimo od činjenice šta je za nas ispravna stvar. Razumeli smo da je promenu potrebno napraviti u samom korenu poslovanja – a to je naš proizvod. Ponudili smo potrošačima proizvod koji je manje štetan, na njegovom razvoju smo radili duže od 15 godina i došli do rešenja koje zagreva a ne sagoreva duvan“, objasnio je Miletić i dodao da sve što kompanija Filip Moris radi usmereno je na održivost poslovanja i na potrebe potrošača.\n„Naša poruka je veoma jasna – ako ne pušite, ne počinjite. Ako pušite prestanite. Mi još kažemo, ako ne prestanete, promenite i mislimo da je važno informisati potrošače da postoje bolje alternative“, rekao je Miletić.\nDanašnji proizvođači su istovremeno i potrošači, odnosno „protrošači“ koji učestvuju u samom procesu izgradnje brenda i brinu o tome na koji način su njihove potrebe uključene u oba smera.\n„S mnogo više pažnje danas posmatramo potrošače. Tražimo povratne informacije od njih i ulažemo resurse da uvedemo te informacije u proizvodne procese, da bismo unapredili korisničko iskustvo. Pravljenje ’protrošača’ je cilj na koji se svi fokusiramo kada je reč o novom konceptu poslovanja i održivosti“, zaključio je on.\nKompanija Filip Moris je 2019. proglasila godinom bez duvanskog dima. Globalna inicijativa koja zagovara budućnost bez duvanskog dima, Unsmoke, pobudila je veliku pažnju javnosti i ima za cilj da pokrene javni dijalog da se broj odraslih pušača redukuje i da se onima koji bi u drugačijim okolnostima nastavili da puše, pruži dovoljno informacija o boljim alternativama.


Aktiviranje sistema za javno uzbunjivanje povodom Dana sećanja na stradanje i progon Srba – Mali Zvornik Info\nDruštvo Mali Zvornik\nAktiviranje sistema za javno uzbunjivanje povodom Dana sećanja na stradanje i progon Srba\n4. avgusta 2015. Mali Zvornik Info\nU znak sećanja na stradanja i progon Srba u „Oluji“ 5. avgust je proglašen Danom žalosti na teritoriji Srbije i Republike Srpske. Ministar rada, zapošljavanja i socijalne politike Aleksandar Vulin pozvao je sve građane Srbije da sutra, 5. avgusta u 12 časova stanu na jedan minut i odaju počast svim stradalim Srbima.\nMinistarstvo unutrašnjih poslova, Sektor za vanredne situacije, Odeljenje za vanredne situacije Šabac obaveštava sve građane da će se dana 5. avgusta 2015. godine, tačno u 12:00 časova, na celoj teritoriji Republike Srbije, aktivirati sirene za javno uzbunjivanje, emitovanjem zvučnog signala „prestanak opasnosti“ – jednolični ton u trajanju od 60 sekundi. U isto vreme sa aktiviranjem sirena oglasiće se i crkvena zvona na Pravoslavnim hramovima.\nMinistarstvo kulture i informisanja pozvalo je danas medijske kuće da se „striktno pridržavaju obaveza o obeležavanju dana žalosti, koje su jasno definisane zakonskim odredbama“.\nMediji su dužni da svoje programske šeme detaljno prilagode danu žalosti, uključujući i emisije namenjene inostranstvu, kao i da emituju prikladnu muziku i emisije, umesto humorističkih, zabavnih, folklornih i drugih sadržaja sa zabavnom i narodnom muzikom, navodi se u saopštenju.\n– emituju odluku o proglašenju Dana žalosti i o programu njegovog obeležavanja koju donosi nadležni organ Republike Srbije ili telo koje on odredi;\n– obaveste javnost o skupovima sećanja koje povodom Dana žalosti organizuju nadležni organi Republike Srbije ili tela koja ona odrede;\n– umesto humorističkih, zabavnih, folklornih i drugih emisija sa zabavnom i narodnom muzikom, emituju muziku i emisije prikladne Danu žalosti;\n– usklade detaljnu programsku šemu u vreme Dana žalosti.\n* Odredbe preuzete iz Zakona o obeležavanju Dana žalosti na teritoriji Republike Srbije („Sl. glasnik RS“, br. 101/2005 i 30/2010)\n← Susreti opština Mali Zvornik i Zvornik: Ljudi i mostovi\nMali Zvornik osniva Opštinski centar za talente →


KO SMO MI? – put-invest\nPut-invest je kompanija koja beleži tri decenije uspešnog poslovanja iz oblasti izgradnje, rekonstrukcije i održavanja autoputeva, državnih puteva I i II reda i gradskih saobraćajnica. Kompanija je od samog osnivanja bila usmerena na radove iz oblasti niskogradnje i sa punim pravom možemo reći da smo jedna od vodećih kompanija na teritoriji Vojvodine iz ove oblasti. Pored niskogradnje, već dugi niz godina, uspešno se bavimo i radovima iz oblasti hidrogradnje, o čemu svedoče brojne reference i zadovoljni Investitori.\nU proteklom periodu izgradili smo preko pet stotina kilometara putne mreže, parterno uredili preko dve stotine hiljada kvadratnih metara, kako javnih tako i površina u privatnom vlasništvu, rangirajući se u sam vrh uspešnih graditelja. Istovremeno smo realizovali više objekata iz oblasti hidrogradnje, izgradivši preko šezdeset kilometara kanalizacione i vodovodne mreže, sa pratećim objekatima za prečišćavanje i upravljanje vodama.\nUspeli smo da održimo prepoznatljiv kvalitet i efikasnost u radu, što nas svrstava u sigurnog partnera u realizaciji najznačajnijih projekata. Modernizacija je bila i ostala ključna reč našeg poslovanja, koja nas usmerava u pravcu konstantne posvećenosti razvoju, unapređenju poslovanja i poboljšanju finansijskih rezultata, o čemu svedoče brojna ulaganja u mehanizaciju i opremu renomiranih proizvođača, kao i stalan rast broja zaposlenih. Zahvaljujući tome, danas zapošljavamo preko 200 radnika sa kojima smo uspeli da formiramo tim stručnjaka koji čine licencirani diplomirani inženjeri raznih struka, diplomirani ekonomisti i menadžeri koji rukovode kompanijom i pre svega kvalifikovana radna snaga.\nU skladu sa primarnom delatnošću, Put-invest poseduje savremeno postrojenje asfaltne baze u blizini Novog Sada. Sopstvena proizvodnja asfalta obezbeđuje neprekidno snabdevanje gradilišta asfaltnim mešavinama pri realizaciji najkompleksnijih projekata, što je od suštinskog značaja za kvalitet kolovozne konstrukcije. Takođe, uspešno sarađujemo sa akreditovanim institucijama koje prate i kontrolišu naš proizvodni proces. Pored asfaltne baze, posedujemo kompletnu mehanizaciju i opremu renomiranih proizvođača za izvođenje svih vrsta građevinskih radova iz oblasti niskogradnje i hidrogradnje.\nOd samog osnivanja kompanija je 100% u privatnom vlasništvu, konstantnog pozitivnog bilansa i likvidnosti, sa imponzantnom listom realizovanih projekata i zadovoljnih Investitora.\nPosedujemo Rešenje Ministarstva građevinarstva broj I131G2 za rad na autoputevima, magistralnim i regionalnim saobraćajnicama, poslujemo u skladu sa međunarodnim standardima ISO 9001, 14001, 45001 i 50001.\nPut-invest u brojkama\nkm izgrađenih saobraćajnica\ntona proizvedenog i ugrađenog asfalta\nkm kanalizacione i vodovodne mreže\nuspešno realizovanih projekata\nzaposlenih radnika različitih profila\n2021 © PUT-INVEST DOO


Bilčik: Brzina članstva zavisi od Srbije; Kramon i Varhelji: Napuštanje dijaloga nije opcija – Srbija NASA Zemlja\nBilčik: Brzina članstva zavisi od Srbije; Kramon i Varhelji: Napuštanje dijaloga nije opcija\nby srbijanasazemlja March 25, 2021, 2:43 pm 1.8k Views\n“Nastavak dijaloga je od ključnog značaja za građane Kosova, ali i za građane Srbije i za njihovu evropsku perspektivu”, izjavio je Varhelji na plenarnoj sednici EP uoči glasanja o izveštaju o Srbiji.\nKazao je i da EU očekuje da će se naredni sastanak na visokom nivou, u okviru dijaloga između Beograda i Prištine, održati u razumnom roku.\nVažno nastaviti dijalog radi pomirenja\nBilčik je pozdravio napredak ostvaren u dijalogu između Beograda i Prištine, i pozvao na nastavak dijaloga kako bi se došlo do pomirenja.\n“Važno je da se dijalog nastavi i da donese rezultate, jer nam treba sveobuhvatan pravno obavezujući sporazum koji će nam pomoći da se pomirimo sa prošlosću, što je važno za evropsku perspektivu Srbije, ali i evropsku perspektivu regiona”, izjavio je Bilčik na plenarnoj sednici EP uoči glasanja o izveštaju o Srbiji, čiji je autor.\nPozdravio je i činjenicu što članstvo u EU ostaje strateški cilj Srbije i što se nalazi među prioritetima vlade, ali je, kako napominje, neophodno “ubaciti dinamiku u pregovarački proces”.\nPrema njegovim rečima, EU želi da podrži reforme koje se moraju sprovesti na terenu, kao što su pitanja vladavine prava i međustranačkog dijaloga.\nNaveo je i da Srbija mora da preduzme akcije po pitanju spoljne politike i da se u toj oblasti usaglasi sa EU.\n“Srbija ima najnižu stopu usklađenosti u spoljnoj politici sa EU. Ovo se mora promeniti”, upozorio je Bilčik.\nNapade protiv novinara i nevladinih organizacija je okarakterisao kao neprihvatljive.\nEvropski parlament održao je danas zajedničku raspravu o izveštajima o napretku Srbije, Albanije, Severne Makedonije i Kosova za period 2019-2020.\nBilčik: Brzina članstva zavisi od Srbije\nIzvestilac Evropskog parlamenta za Srbiju Vladimir Bilčik izjavio je danas da Srbija može očekivati da će poslanici EP usvojiti pravednu i uravnoteženu rezoluciju.\nOn je za TV K1 rekao da će u debati u EP učestvovati svi relevantni poslanici, kao i komesar za proširenje Oliver Varhelji i portugalsko predsedništvo Saveta EU.\nNa dnevnom redu će biti četiri izveštaja – o proširenju, o Srbiji, o Albaniji i o Severnoj Makedoniji.\n”Važno je da imamo debatu pre glasanja, glasaćemo o amandmanima i o konačnom izveštaju krajem dana, tako da ćemo do večeras imati konačne rezultate””, rekao je Bilčik.\nOn je naveo da se može očekivati pravedna, uravnotežena rezolucija i dodao se mnogo radilo na tom tekstu o kojem se razgovaralo u raznim političkim grupama u EP, prošao je kroz glasanje u Komitetu za spoljne poslove i biće izglasan u plenarnoj sednici.\n”U izveštaju se ističe napredak koji je Srbija realizovala, a kritikuje tamo gde su kritike zaslužene, trudio sam se da ohrabrim fundamentalne proevropske promene do kojih mora da dođe u Srbiji””, kazao je Bilčik.\nNa pitanje zašto u izveštaju uz naziv Kosovo ne stoji zvezdica, što je obaveza EP, Bilčik je rekao da je to standardni jezik koji je korisćen i u prethodnim izveštajima navodeći da je isto bilo i u izveštaji koji je usvojen 2018. godine, kada je izvestilac bio Dejvid Mekalister.\nBilčik je kazao da je praksa nekoliko godina unazad i da u ovom trenutku ne bi obraćao pažnju na simbole, već na sadržaj izveštaja koji je, kaže, vrlo jasan i naglasio da je napravljen napredak u dijalogu Beograda i Prištine.\n”Dobro je da smo započeli taj dijalog, i nadam se da će Srbija nastaviti u konstruktivnom pristupu dijalogu. Hajde da se ne bavimo sitnicama, već da pogledamo ukupni tekst, a koji je ohrabrujući kad je reč o pomirenju i dijalogu””, rekao je Bilčik.\nDodao je da EP predstavlja poslanike svih članica EU među kojima ima onih koje su priznale Kosovo, kao i onih koje nisu, a da je tekst u izveštaju kompromisan što je, ponovio je, politička praksa u parlamentu godinama unazad.\nKramon: Napuštanje dijaloga nije opcija\nIzvestilac Evropskog parlamenta za Kosovo Viola fon Kramon poručila je danas da je “uzajamno priznanje Srbije i Kosova preduslov za njihovo pridruživanje Evropskoj uniji”.\n“Pridruživanje EU, bez sveobuhvatnog sporazuma, neće biti izvodljivo, ni za Srbiju ni za Kosovo”, izjavila je Fon Kramon na plenarnoj sednici EP uoči glasanja o izveštaju o Srbiji.\nApelovala je na sve aktere u dijalogu Beograda i Prištine da ostanu posvećeni tom procesu i da ga ne napuštaju.\n“Pozivam Kosovo da ostane posvećeno i da nastavi da sarađuje sa Beogradom i Evropskom unijom i da uprkos svim poteškoćama ne napušta dijalog”, poručila je on.\nSvi politički akteri moraju se, prema njenim rečima, zapitati šta gube napuštanjem dijaloga, jer tvrdi da niko neće biti na dobitku iz aktuelne situacije.\nPoručila je da napuštanje dijaloga nije opcija i da “predsednik Srbije Aleksandar Vučić, ako je zaista posvećen evropskom putu, mora pokazati posvećenost postizanju sveobuhvatnog sporazuma”.\n“Predsednik Vučić može i treba da iskoristi parlamentarnu većinu kao snažnu podršku za nastavak dijaloga”, zaključila je Fon Kramon.\n”Ono što se može promeniti je napredak u dijalogu i nadam se da će do toga doći, priznajem da je Beograd odigao vrlo konstruktivnu ulogu u dijalogu””, rekao je Bilčik.\nUpitan šta očekuje od Prištine jer je novi kosovski premijer Aljbin Kurti rekao da ZSO ne može da postoji i da li će Brisel insistirati na primeni svih potpisanih sporazuma, uključujući i ZSO, Bilčik je naveo da u svom izveštaju ističe da mora doći do napretka u dijalogu u kojem posreduje EU i da taj dijalog mora da dovede do pravnoobavezujućeg i sveobuhvatnog sporazuma između Beograda i Prištine.\n”Od obe strane očekujem da aktivno i konstruktivno rade u pravcu postizanja tog sporazuma, a to podrazumeva puno obavezivanje i opredeljenje za sve sporazume koji su do tada potpisani u dijalogu između Beograda i Prištine””, rekao je Bilčik.\nIzrazio je nadu da će Kurti biti pođednako posvećen i opredeljen dijalogu kao njegov prethodnik Hoti, kao i da će dijalog biti prioritet kako za Beograd tako i za Prištinu.\nNa pitanje zašto je Rezolucija za Srbiju važna, ako nije obavezujuća, Bilčik je odgovorio da je ona jedan od politički najvažnijih dokumenata za Srbiju i ukazuje da je EP telo koje mora da odobri svaki budući sporazum između Beograda i EU o uslovima članstva u EU.\n“Mi kao poslanici EP odlučivaćemo o članstvu Srbije u EU”, podvukao je Bilčik i izrazio nadu da će Srbija uslišiti sve važne poruke iz izveštaja.\nDodaje da u izveštaju o Srbiji ima kritika i navodi da one nisu nove, odnose se, kaže, kao i do sada na vladavinu prava, reformu pravosuđa, borbu protiv korupcije, međustranački dijalog, veću političku konkurenciju…\nBilčik ističe da Srbija usklađuje svoje zakone sa evropskim ne da bi zadovoljila članice EU, već zbog svoje budućnosti.\nBrzina članstva Srbije u EU zavisi od Srbije\nBilčik je izjavio da će brzina članstava Srbije u EU zavisiti od Srbije, odnosno od njene brzine sprovođenja reformi.\n“Brzina članstava Srbije u EU je pre svega u rukama Srbije. Što brže Srbija bude realizovala reforme, to ćemo brže doći do nekog datuma članstva”, rekao je Bilčik.\nIstiče da će EU podržati sve napore koji su potrebni u Srbiji da se to ostvari.\nBilčik navodi da je članstvo u EU veoma zahtevan proces jer zahteva suštinske promene u funkcionisanju zemlje i fundimentalne reforme.\nNa pitanje koliko bi država danas ušlo u EU ukoliko bi važili kriterijumi koji sada važe za Srbiju, Bilčik je odgovorio da bi sve zemlje prošle te kriterujume i ušle u EU.\nUkazuje da su danas uslovi za ulazak u EU teži i stroži nego što su bili pre 20 i 30 godina.\n“To je potpuno prirodno, jer je EU postala integrisanija. Mi želimo da Srbija bude spremna kao punopravna članica koja može da učestvuje u EU od prvog dana, a to znači da sprovede sve reforme”, rekao je Bilčik.\nIstiče da su Srbija i građani Srbije odlučili da uđu u EU i ocenio da je time donet dobar izbor, jer je, ukazuje, i u Srednjoj Evropi podignut kvalitet života građana od kada su deo Unije.\n“Nadamo se da će i Srbija ići istim putem. Nemojte na uslove za ulazak da gledate kao teret, već kao na priliku da se poboljša situacija u Srbiji”, zaključio je Bilčik.\nMeđustranački dijalog važan da se bojkot ne ponovi\nBilčik je izjavio da je međustranački dijalog važan kako se bojkot izbora ne bi ponovio.\nBilčik je kazao da je više puta ponovio predstavnicima srpske opozicije, koji su bojkotovali junske izbore prošle godine da, ukoliko žele da promene politiku, u njoj moraju da učestvuju.\n“Nadam se da će rezultat ovog međustranačkog dijalog biti veće učešće na narednim izborima od strane proevropskih stranaka”, rekao je Bilčik.\nNa pitanje zašto smatra da će ga sada predstavnici opozicije poslušati, Bilčik odgovara da je sada jasno i onima koji su bojkotovali izbore da je jedini način da se čuje njihov glas u politici i da menjaju politiku da učestvuju u demokratskim institucijama.\nBilčik je naveo da je drugi cilj međustranačkog dijaloga poboljšanje uslova za političku konkurenciju, političku utakmicu u oblasti predizborne kampanje, finansiranja političkih sranaka, u domenu medijskih sloboda i pristupa medijima, kao i učešća građana u javnim institucijama.\nPodseća da je druga faza dijaloga pokrenuta početkom marta sa predsednikom Narodne skupštine Ivicom Dačićem i dodao da se sada održavaju onlajn sastanci koji su priprema za početak međustranačkog dijaloga.\nOčekuje da će taj fizički dijalog biti održan na leto ili početkom jeseni, do kada se nada da će epidemiološka situacija biti bolja, kako bi i predstavnici Evropskog parlamenta mogli da prisustvuju.\nNa pitanje da li evropske posrednike u dijalogu interesuju samo proevropske stranke, Bilčik je odgovorio da ih zanimaju sve stranke koje žele da imaju dijalog.\nBilčik je upitan i da prokomentariše Dačićevu izjavu da se evroparlamentarci “mešaju” i u sudske procese u Srbiji koji se ne tiču Evropskog parlamenta, a reč je o Jovanjici, Bilčik je rekao da reč “mešanje” ne bi trebalo da se nađe u vokabularu partnera koji veruju u dijalog i zajedničku budućnost.\nby srbijanasazemlja June 14, 2021, 4:22 pm\nDodik: U nedostatku vlastite politike, Komšić uvek vodio tuđu\nRTRS: Neki Srebreničani stradali pre jula 1995, imamo dokument\nUčenici priredili iznenađenje za učiteljicu


Savet ministara EU preporučio: Pregovori sa Srbijom najkasnije u januaru\nOsvježeno 25. juni/lipanj, 2013.\nŠefovi diplomatija EU saglasili su se u Luksemburgu da se pokrenu pregovori o članstvu sa Srbijom i o Sporazumu o stabiliziciji i pridruživanju sa Kosovom. Posle duge rasprave, u kojoj se veliki broj zemalja, ali ne i Nemačka, zalagao da pregovori sa Srbijom počnu još ove godine, usvojena je preporuka da oni treba da se otvore najkasnije u januaru, ali da se ne isključuje mogućnost da počnu i ranije. Odluka o dodeli datuma prepuštena je Evropskom savetu 28. juna.\nKomesar za proširenje Evropske unije Štefan File rekao je da su ministri jednoglasno preporučili Evropskom savetu da otvori pregovore o članstvu sa Srbijom i pregovore o Stabilizaciji i pridruživanju sa Kosovom. Evropska komisija se nada, rekao je, da će Evropski savet na osnovu te preporuke u petak i formalno otvoriti pristupne razgovore sa Beogradom.\n“Komisija će biti pozvana da izradi nacrt pregovaračkog okvira. Onda će na Evropskom savetu biti da taj okvir usvoji, sa izgledima da pregovori, odnosno, prva međuvladina konferencija između EU i Srbije počne najkasnije u januaru 2014. To ne isključuje mogućnost da se pregovori otvore i ranije, a Komisija će učiniti sve da, ukoliko bude postojao konsenzus između država-članica, tehnički omogući da pregovori počnu i u oktobru”, rekao je File.\nTokom debate, razlike između Nemačke i velikog broja drugih zemalja bile su teško premostive, o čemu svedoče pojedini ministri.\nŠef švedske diplomatije Karl Bilt izjavio je da je veliki broj zemalja bio za to da se pregovori otvore ove a ne iduće godine, ali da nije bilo saglasnosti za to.\n“Visoka predstavnica EU Cahtherine Ashton i komesar za proširenje Štefan Fuele jasno su preporučili da pristupni pregovori sa Srbijom počnu u oktobru i ja sam to, zajedno sa velikim brojem drugih kolega, podržao, ali – nije bilo konsenzusa za to”, kazao je Bilt.\nNemački šef diplomatije Guido Westerwelle pozdravio je uspeh Srbije i Kosova u normalizaciji odnosa, ali je pred odlazak iz Luksemburga kazao da će sa nemačkog stanovišta januar iduće godine, kao početak pregovora biti dobar pravac koji bi pomogao svim stranama.\n“Očekujemo da će uslediti i implementacija tog sporazuma. Zato predlažemo pozitivnu reakciju Evropske unije na napore Beograda i u Prištine. To znači da će Evropski savet krajem ove nedelje odlučiti da li će objaviti konkretan datum koji bismo mi podržali. Mi samo dajemo svoju preporuku šefovima država i vlada. A što se tiče nemačkog Bundestaga, ja ću otići na parlamentarnu sednicu odmah posle pres konferencije ovde da prodiskutujem ovo sa kolegama, a koliko vidim, naši poslanici imaju takođe veoma konstruktivan pristup”, kazao je Westerwelle.\nBeograd očekuje datum bez novih uslova\nDržavni vrh u Beogradu, ipak, očekuje da će Savet EU u petak odrediti datum početka pristupnih pregovora sa Srbijom, i da otvaranje pregovora neće biti uslovljeno nekim novim zahtevima, odnosno da definitivna odluka o tome neće biti odložena za neku drugu priliku.\nPredsednik Srbije Tomislav Nikolić istakao je da Evropska unija u svojim rukama ima istorijsku odgovornost i da će 28. juna pružiti istorijsku šansu Srbiji.\n“Kažu da je sada sve u rukama najuticajnije članice – Nemačke. Pretpostavljam da je teško nositi na leđima toliku odgovornost. Pa, nije ni nama bilo lako da u najtežoj mogućoj situaciji ispunjavamo zahteve. Zato sada od Nemačke očekujemo da svojom odlukom pokaže da se nedvosmisleno zalaže za pomirenje, mir i stabilnost u regionu i da ume da ceni i tuđe napore u istom cilju. Uveren sam da će pravo i pravda prevagnuti 28. juna, da će Evropska unija pružiti istorijsku šansu Srbiji i srpskom narodu da živi dostojanstveno u okviru svoje evropske porodice. Mi više nećemo da stojimo sa strane i posmatramo svoj život. Odlučili smo da uzmemo svoju sudbinu u svoje ruke i krenemo napred i dalje”, poručio je Nikolić.\nNepostizanje konsenzusa može se, dakle, objasniti stavom Nemačke, koja, za razliku od ostalih članica, insistira na dve stvari, koje podrazumevaju više uslovljavanja i kasniji početak pregovora, pojašnjava naš dopisnik Rikard Jozwiak:\n“Najpre, Nemačka se zalaže za to da pregovori počnu u januaru, dok se druge zemlje zauzimaju da to bude u oktobru, ali bi prihvatile i decembar. Drugo, Nemačka insistira na mnogo više uslovljavanja, što znači da bi do početka pregovora bila dva prolazna vremena – jedno u oktobru, a moguće i jedno u decembru – kada bi se ocenjivalo kako teče implementacija briselskog sporazuma”.\nNovi zastoji i dodatna uslovljavanja nisu u redu, smatraju u Beogradu.\nNe bi bilo pravedno i bilo bi veoma razočaravajuće da se Srbiji nametnu dodatna prolazna vremena, izjavio je premijer Srbije Ivica Dačić.\n“Mi smatramo da nema nijednog jedinog opravdanog razloga da bilo ko sumnja u opredeljenost Srbije da će implementirati ono što je dogovoreno u Briselu u dijalogu sa Prištinom i u tom smislu nam nisu neophodna nikakva nova prolazna vremena. To ne bi bilo pravedno i to bi za nas bilo veoma razočaravajuće”, rekao je Dačić.\nPrvi potpredsednik Vlade Srbije Aleksandar Vučić ostaje, uprkos svemu, optimista kad je u pitanju datum početka pristupnih pregovora.\n“Ja sam uveren da će i posle nekih kontradiktornih vesti Srbija dobiti datum, bez dodatne sednice Evropskog saveta u decembru i dodatnog uslovljavanja i provera. Uveren sam u to, ako pogrešim, takođe ću svoju grešku da priznam, ali ta greška neće biti proizvod lošeg rada Srbije već proizvod nečije političke volje koja sa rezultatima koje smo mi postigli nema nikakve veze. Ali, ja sam i dalje potpuno uveren u dobre vesti i 27. i 28. juna”, poručio je Vučić.\nDačić i Tači ostvarili napredak, nastavak u julu\nNa redu obaveza da se nagrade Srbija i Kosovo


/ Prirodno-matematički fakultet /Vijesti /Novi način evidencije realizacije nastave i prisustva studenata na predavanjima i vježbama\nNa sastanku u Rektoratu održanom 5. februara predstavljen je novi način na koji će se pratiti realizacija nastave, odnosno evidentirati prisustvo studenata predavanjima i vježbama. Svaki nastavnik i saradnik je dužan da prije predavanja (vježbi) odštampa formular za evidenciju (formular možete naći na sajtu www.evidencija.ucg.ac.me), unese neophodne podatke, i da popunjeni formular tokom predavanja, odnosno vježbi, uruči prisutnim studentima kako bi se oni potpisali i unijeli svoje podatke. Ukoliko nijeste u prilici da odštampate formular, možete ga preuzeti u dekanatu. Nakon održanog bloka časova nastavnici, odnosno saradnici će popunjeni formular predati u dekanatu, kako bismo ga preko posebno kreirane online platforme unijeli u sistem. Planirano je u nekom skorijem vremenu da svaki nastavnik i saradnik samostalno unosi skenirani formular preko online platforme, a do tada će taj posao za sve nastavnike i saradnike obavljati jedna osoba iz dekanata.\nNastavnici i saradnici koji imaju nastavu prijepodne, do 14h, popunjene formulare dostavljaju dekanatu istog dana nakon održane nastave (najkasnije do 15h kako bismo imali vremena da ih unesemo u sistem). Nastavnici i saradnici koji imaju nastavu poslijepodne, nakon 14h, popunjene formulare dostavljaju u dekanat sjutra ujutru. Nastavnici i saradnici koji imaju nastavu u petak poslijepodne nakon 14h, popunjene formulare dostavljaju u dekanat u ponedjeljak ujutru.\nNastavnici i saradnici koji nastavu izvode u zgradi Biotehničkog fakulteta mogu, umjesto da dolaze u dekanat, popunjenje formulare dostavljati Slavici Marković.\nNastavnici i saradnici koji izvode nastavu na drugim organizacionim jedinicama se upućuju da se kod tih jedinica informišu o načinu dostavljanja popunjenih formulara za časove održane na tim jedinicama.\nVažno je naglasiti da nam je sugerisano da će samo nastava koja bude imala svoju potvrdu na online platformi biti tretirana kao stvarno održana nastava. Neophodno je da budemo ažurni, jer online sistem omogućava da se unesu formulari samo za nastavu održanu tekućeg i prethodnog dana (osim za ponedjeljak kada se mogu unijeti formulari za nastavu održanu u petak).\nOvakav način evidencije održavanja nastave primenjivaće se od ponedeljka 12 februara sa početkom ljetnjeg semestra.


Pal Teleki - Mađarski premijer kome je čast bila važnija od života | Ko je bio...\nPal Teleki - Mađarski premijer kome je čast bila važnija od života\nZa potrebe pregovora u Versaju, kojima je odlučivana sudbina oblasti koje su nekada činile Austrougarsko carstvo, sačinio je čuvenu "Crvenu mapu", na kojoj je po prvi put prikazana etnička struktura ovih krajeva. Na kraju, Trijanonskim sporazumom utvrđene su današnje granice novih zemalja - Mađarske, Čehoslovačke, Rumunije, Jugoslavije, koje nisu bile zasnovane na etničkoj podeli, već na ekonomsko-političkim potrebama. Kasnije će ova mapa poslužiti kao povod za zahtev za revizijom ugovora, posebno za vreme vladavine Mikloša Hortija.\nFoto: Wikipedia - Pal Teleki\nFoto: Wikipedia / Digitalna arhiva Poljske - Ministri spoljnih poslova Aleksandar Cincar-Marković i Lajoš Bardosi potpisuju "Ugovor o večnom prijateljstvu i miru između Jugoslavije i Mađarske", 14. marta 1941. u Budimpešti (Teleki drugi s leva)\nKrajem 1940. godine, 12. decembra Pal Teleki je kao premijer Mađarske predvodio mađarsku delegaciju koja je u Beogradu sklopila "Ugovor o večnom prijateljstvu i miru između Jugoslavije i Mađarske". Ovaj je bio ugovor o nenapadanju u slučaju nemačke invazije.


Penzioneri sa Kosova pozdravili su objavu da će vlada Srbije obezbijediti isplatu penzija\nNaslovnica Balkan Kosovo Penzioneri sa Kosova pozdravili su objavu da će vlada Srbije obezbijediti isplatu...\nKosovo – Građani Kosova pozdravili su objavu da će vlada Srbije obezbijediti isplatu penzija koja je obustavljena već 14 godina.\nTrenutno nema procjena o broju lica s uskraćenim penzijama niti o tome koliko novca im Srbija duguje. Te cifre postat će jasnije kako Fond za penzijsko i invalidsko osiguranje Srbije bude obrađivao zahtjeve.\nZahtjeve mogu dostaviti Kosovari koji su primali penzije prije 9. juna 1999. Tada je, kad je Kosovo došlo pod međunarodnu kontrolu, Srbija je obustavila isplatu penzija. Rok za dostavljanje zahtjeva službenom odjelu fonda u Beogradu je 20. april. Sva dokumentacija koju penzioneri moraju dostaviti data je na internet portalu penzionog fonda Srbije.\n“Kad budemo dobili sve zahtjeve, moći ćemo izvršiti procjenu o tome koliko će novca biti potrebno za isplatu penzija, te utvrditi rok kad će isplate početi,” izjavio Zoran Milošević, zamjenik ministra za rad, zapošljavanje i socijalnu politiku.\nZelihe Mecini, stanovnica Prištine, penzionisana je 1997., nakon što je oko 29 godina radila kao medicinska sestra, a od 1999. ne prima svoju penziju.\n“Godinama smo davali doprinose u penzioni fond, međutim, mi ćemo svoje penzije preuzeti samo ako bude političke volje za rješavanje tog pitanja,” izjavila je Mecinijeva za SETimes. “Bojim se da Srbija igra političku igru i da daje obećanja u svrhu evropskih integracija, a da će kad se radi o provedbi to ostati samo odluke na papiru.”\nFetah Latifaj, penzioner koji je pružao usluge Univerzitetu u Prištini, penzionisao se 1998. godine, a godinu dana kasnije penzija mu je obustavljena.\n“Ovo je zakašnjela odluka, koja dolazi nakon pritiska međunarodne zajednice i straha Srbije da bi mogla izgubiti predmet na Međunarodnom sudu rada u Strazburu, gdje su kosovski penzioneri predali svoje pojedinačne predmete,” izjavio je Latifaj.\nUprkos zahtjevima, postoji pravni presedan u ovom predmetu.\nRiza Smaka, advokat i univerzitetski profesor, kaže da su dva građanina Kosova dobila predmet na sudu u Strazburu protiv Srbije zbog neisplate svojih penzija. Presuda je izrečena 17. aprila 2012., za Lutviju Grudić-Klapiju i Mahmuta Grudića iz Mitrovice.\n“Ta odluka Strazbura primorala je Srbiju da sad donese ovu odluku, kako bi riješila pitanje penzionera na Kosovu,” izjavio je Smaka.\nSmakina supruga Hana radila je približno 21 godinu, penzionisala se 1987., a penziju ne dobiva od 1998. godine\n“Moja penzija je u to vrijeme iznosila oko 200 maraka,” izjavila je Hana.\nLumir Abdixhiku, izvršni direktor Instituta Riinvest iz Prištine, ima bojazni u vezi s ovim procesom.\n“Više se radi o davanju nade, nego aktu koji se namjerava provesti,” izjavio je Abdixhiku.\n“Umjesto pojedinačnog tretmana, pitanje penzija trebalo je biti posmatrano u institucionalnom okviru kao pitanje između dviju odnosnih vlada. Kao drugo, birokratski zahtjevi do sad izneseni načinjeni su kako bi obeshrabrili svakog eventualnog Kosovara. I kao treće, nije predviđena nikakva naknada za Kosovare koji su lišeni svog prava na penziju u zadnjih 14 godina.”\nMeđutim, Abdixhiku dodaje kako su međunarodni propisi na strani Kosova i kako je “samo pitanje vremena dok se te penzije ne povrate.”


Fadilj Vokri - Blic Sport\n"POZVAĆEMO PARTIZAN U PRIŠTINU, NIJE NAM BITNA NACIONALNOST IGRAČA!" Zovu i crno-bele na turnir u čast Vokrija!\nU Prištini planiraju da pokrenu međunarodni fudbalski turnir u čast preminulog Fadilja Vokrija, a i da na to nadmetanje pozovu FK Partizan.\nProslavljeni fudbaler Partizana Fadilj Vokri preminuo je u subotu u 58. godini od posledica srčanog udara, a ove nedelje je sahranjen na groblju u Prištini. Od njega su se oprostili prijatelji, nekadašnji funkcioneri crno-belih, ali i navijači.\nVest o smrti bivšeg fudbalera Partizana Fadilja Vokrija zatekla je mnoge čelnike kluba u Humskoj, a oni su se i preko zvaničnog sajta oprostili od svog nekadašnjeg asa.\nVest o iznenadnoj smrti bivšeg fudbalera Partizana Fadilja Vokrija iznenadila je sve njegove poštovaoce, prijatelje i bivše saradnike. Među njima našao se i ministar državne uprave i lokalne samouprave u Vladi Srbije Branko Ružić.\nPredsednik Fudbalskog saveza Kosova Fadilj Vokri ove subote je iznenada preminuo, i to nakon što je na treningu imao srčani udar, posle čega doktori nisu mogli da mu spasu život.\nPreminuo Fadilj Vokri posle srčanog udara\nPredsednik Fudbalskog saveza Kosova Fadilj Vokri preminuo je ove subote od posledica srčanog udara.\n"OBAVESTILI SMO I UEFA" Vokri: Zvezda neće gostovati u Gračanici i tačka\nPredsednik fudbalskog saveza Kosova, Fadilj Vokri, potvrdio je da je zabranjeno gostovanje Crvene zvezde u Gračanici u humanitarnoj utakmici i da je o takvoj odluci obavestio i Evropsku fudbalsku uniju (UEFA). Od ovog humanitarnog meča, očigledno, neće biti ništa.\nVokri gost na večeri Skenderbega i Partizana, na utakmici uz crno-bele /FOTO/\nNekadašnji fudbaler Partizana Fadilj Vokri, trenutno na funkciji predsednika kosovskog Saveza, bio je specijalni gost na zvaničnoj večeri rukovodstava Skenderbega i crno-belih u albanskom Elbasanu.\nVokri za Blicsport: Hoćemo Sušića na klupi, crno-bela boja ostala u krvi\nPredsednik Fudbalskog saveza takozvane države Kosovo Fadilj Vokri istakao je za Blicsport da namerava da za selektora angažuje proslavljenog reprezentativca Jugoslavije Safeta Sušića.\nVOKRI JE UPORAN Legenda jugoslovenskog fudbala na klupi Kosova?\nFudbalski savez Kosova traži novog selektora, a jedan od najozbiljnijih kandidata da sedne na klupu ove takozvane zemlje je i Safet Sušić.\nFudbalerima Crvene zvezde odobren je dolazak u Gračanicu, gde će 23. maja na sportskom kompleksu "Dragan Džajić", odigrati humanitarnu utakmicu.\nFIFA i UEFA su pod svoje okrilje primili Fudbalski savez Kosova tako što su prekršili Statut. Da li je došlo vreme za poništenje odluke? Predsednik FS Kosova Fadilj Vokri je u velikom strahu.\nPORUKA SA KOSOVA Vokri pred meč sa “vatrenima”: Mi i Hrvati smo braća!\nFudbalska reprezentacija Kosova je na startu kvalifikacija za Svetsko prvenstvo u Rusiji stigla do boda, a prvi protivnik na domaćem terenu ove takozvane države biće selekcija Hrvatske. Pred ovaj susret prvi čovek Fudbalskog saveza Kosova, Fadilj Vokri dao je jednu više nego čudnu izjavu.\nKOSOVO I UEFA Ugurani u Evropu, a stadioni im RUINE! /FOTO/\nFudbalski savez Kosova je prijemom u UEFA i FIFA postao punopravni član, pa njihovi klubovi imaju pravo nastupa u kvalifikacijama za Ligu šampiona i Ligu Evrope sledeće sezone.\nUEFA odložila odluku o uključivanju Kosova u kvalifikacije za SP\nIzvršni komitet Evropske fudbalske unije (UEFA) odlučio je da odloži odluku oko učešća Kosova i Gibraltara u kvalifikacijama za Svetsko prvenstvo u Rusiji i formira posebnu komisiju koja će se baviti tim pitanjem, izjavio je potpredsednik Georgi Surkis.


Kanadska kompanija gradi fabriku koja će uklanjati ugljen-dioksid iz atmosfere | Original\nUpravo je zbog toga sve veći broj kompanija zainteresovan za tehnologije koje ublažavaju posledice emisije štetnih gasova, te ugljen-dioksid izvlače iz atmosfere, pa ga skladište u podzemnim komorama gde se transformiše u energetsko gorivo koje ne ostavlja karbonski otisak.\nPomenuti procesi ipak previše koštaju da bi dobili širu primenu, ali bi to uskoro moglo da se promeni zahvaljujući kompaniji Carbon Engineering Ltd, koja je još 2015. pokrenula pilotski program za uklanjanje ugljen-dioksida. Kompanija sada ima dovoljno sredstava da podigne i prvu fabriku u kojoj će se obavljati ovi procesi, a sistem za uklanjanje štetnog gasa trenutno troši 100 dolara po toni, što je granica do koje se neka tehnologija smatra isplativom. Sa druge strane, bogati investitori u ovu tehnologiju ulažu zato što im se dopada poslovni plan, pa iz kompanije kažu da su već privukli neke investicije iz Silicijumske doline.\nTagovi: emisija štetnih gasova ugljen-dioksid\nBudi aktuelan, Budi kulturanNoć kada je sloboda inspirisala celu Srbiju


SARAJEVO - Ministarstvo za ljudska prava i izbjeglice BiH tražiće 35 miliona KM iz budžeta bh. institucija za iduću godinu, pa uz kredite i donatorska sredstva planiraju obezbijediti oko 350 miliona KM za povratak. Rekao je to u utorak Dragomir Kovač, sekretar Ministarstva, te dodao da će novac moći biti realizovan najranije u 2013. godini zbog procedura.\nPredstavnici Ministarstva istakli su da će bez izdvajanja bar dva odsto od budžeta općina, kantona i entiteta teško biti obezbijeđena milijarda KM neophodna da povratak u BiH bude okončan do 2014. godine.\n"Niži nivoi vlasti nisu adekvatno pratili ovaj proces. Nema uspješnog rješavanja problema bez toga da svi učestvuju. Zato smo predložili da se najmanje dva odsto budžeta izdvaja za ove potrebe. S tim novcem, uz 200 miliona KM od donatorske konferencije u aprilu, oko 400 miliona KM kredita Razvojne banke Vijeća Evrope, Saudijske Arabije i OPEC fonda, obezbijedićemo blizu milijardu KM", dodao je Kovač. Prema podacima Ministarstva, neobnovljeno je još 125.000 kuća i stanova, oko 45.000 porodica čeka pomoć za obnovu, 2.500 porodica živi bez struje, a u kolektivnim centrima je oko 8.000 osoba. Safet Halilović, ministar za ljudska prava i izbjeglice BiH, rekao je da su, zahvaljujući sporom sistemu, u ovoj godini realizovani projekti vrijedni 37,4 miliona KM, koji su započeti u prošloj godini.\n"Komisija za raseljene osobe i izbjeglice BiH je od 2008. godine do danas odobrila 110,5 miliona KM za 876 projekata. Završeno je 717 projekata. Ostali su u završnoj fazi. Obnovljeno je 3.015 stambenih jedinica za 9.045 korisnika. Za zbrinjavanje 1.550 korisnika kolektivnih centara i alternativnog smještaja uložen je 41 milion KM. Na elektromrežu priključene su 1.483 kuće. U održivi povratak uloženo je 20 miliona KM", dodao je Halilović.\nPodatke o ovim projektima Ministarstvo je navelo i u juče promovisanoj brošuri "Povratak u 2011", za koju kažu da "je koštala simbolično". Tvrde da su brošuru uradili jer tri godine nisu imali na jednom mjestu sve podatke. Inače, ove godine Fond za povratak BiH nije dobio nijednu KM iz budžeta entiteta i od države, jer nije ni usvojen budžet bh. institucija, a veća izdvajanja za povratak bila su predmet sporenja u bh. parlamentu. Halilović je ponovio da je 2,2 miliona osoba napustilo svoje domove od 1992. do 1995. godine, registrovano je 1.050.000 povrataka, obnovljeno 325.000 kuća i stanova, a u statusu raseljene osobe je 117.564 osoba.\nMirhunisa Zukić, predsjednica Unije za održivi povratak i integracije BiH, rekla je da je zadovoljna radom državnog ministarstva, jer njihovi rezultati tako pokazuju, posebno jer su se potrudili da u aprilu u Sarajevu bude održana donatorska konferencija koja će donijeti novca koliko su udružili entiteti i država za tri godine.\n125.000 kuća nije obnovoljeno.\n45.000 porodica čeka obnovu.\n8.000 ljudi u kolektivnim centrima.\n2.500 porodica bez struje.\nDonatorska konferencija BiH planira riješiti problem 5.400 izbjegličkih porodica uz pomoć 200 miliona KM koje očekuje na donatorskoj konferenciji u aprilu, tvrdi Mario Nenadić, pomoćnik ministra za ljudska prava i izbjeglice. "Riječ je o povratku izbjeglica u BiH iz regiona, odnosno Hrvata iz Hrvatske i Srba iz Srbije. U BiH, tačnije u RS, ima i 600 obitelji izbjeglih Srba iz Hrvatske. U program će ući i određeni broj interno raseljenih osoba", rekao je Nenadić. Napomenuo je da se na konferenciji za BiH, Srbiju, Crnu Goru i Hrvatsku očekuje milijarda KM za rješavanje pitanja 25.000 porodica, te da su SAD i Evropska komisija već najavili da će dati dvije trećine.


Konačno počinju pregovori o Siriji - VIRALNE\nHome / SVET / Konačno počinju pregovori o Siriji\nKonačno počinju pregovori o Siriji\nTeški pregovori u Ženevi o Siriji konačno počinju pošto je danas stigla i delegacija Vlade u Damasku, koja je otezanjem dolaska pokazala svoje nezadovoljstvo što je pozvana za sto s protivnicima.\nRežim u Damasku, ojačan pobedama protiv pobunjenika i džihadista, odbacuje zahtev opozicije koja ponovo javno poziva na odlazak predsednika Bašara al Asada.\nPosle dva dana natezanja, Rusija, vojna i politička saveznica Damaska, ubedila je ubedi tamošnju vladu da učestvuje na osmoj sednici Ženevskog procesa.\nSpecijalni izaslanik UN za Siriju, Stafan de Mistura, koji je od 2016. godine priredio sedam neuspešnih rundi pregovora, danas se kasno popodne u Palati Nacija, u sedištu UN, prvi put zvanično sastao sa šefom delegacije Vlade, sirijskim ambasadorom u UN Bašarom al-Džafarijem.\nZa večeras je pozvao na sastanak opozicionu delegaciju koju predvodi Nasr Hariri, s kojim je već razgovarao dan ranije.\nDe Mistura je već najavio da bi se pregovori mogli produžiti na sledeću nedelju, „možda s odmorom tokom vikenda“.\nOn se nada da će pregovore sa režimom i opozicijom moći da usmeri na izradu novog ustava i organizovanje izbora pod okriljem Ujedinjenih nacija, što su dve prihvatljive za Damask.\nPosrednik računa da će to postići zahvaljujući prisustvu, po prvi put, jedne delegacije koja predstavlja sve komponente opozicije, čiji su najekstremniji elementi uklonjeni.\nSirijska vlada je jasno upozorila da nema ni govora o tome da se raspravlja o budućnosti predsednika Asada, što je ultra-osetljiva teme koja je omela sve prethodne sastanke u Ženevi.\nU završnom saopštenju sa sastanka prošle sedmice u Rijadu, gde je dogovoreno da delegacija oopozicije bude jedna, opozicija je suptilno promenila svoj govor u vezi s tim pitanjem, te više ne zahteva da predsednik Asada ode smesta, već naglašava da je to „cilj“ koji treba postići.\nAli čim je stigao u Ženevu, lider opozicije, Nasr Hariri, u ponedeljak uveče je dolio ulje na vatru i potvrdio da je to preduslov za bilo kakav napredak ka izborima.\nDe Mistura ne ceni takve provokacije ispred kamera koje samo iritiraju režim. U septembru je suvo pozvao opoziciju da bude „dovoljno realna da shvati da nije dobila rat“.\nTa poruka je možda preneta Haririju na sastanku u utorak u UN. Po jednom evropskom diplomati koji prati pregovore, zemlje koalicije koje podržavaju opoziciju takođe je podstiču da bude „fleksibilnija“.\n„Naši razgovori s de Misturom posebno se odnose na proces izrade novog Ustava i održavanja izbora“, izjavio je u sredu AFP-u jedan član opozicije.\nRusija koja je pritekla u pomoć sirijskom režimu, vojno se ukljuila u tomošnji rat krajem 2015. godine, a sada želi političko rešenje.\nPredsednik Rusije Vladimir Putin uspešno je umnožio diplomatske inicijative uz pomoć Irana, takodje pristalice Damaska, ali i Turske koja podržava pobunjenike. Putin zna da su mu potrebne UN da bi zaštitio svoje interese u Siriji.\n„Mislim da kriju neke veoma jake karte, ali ih nemaju sve. (…) Samo Ženeva ima legitimitet (…), a samo Ženeva će otključati masivnu međunarodnu pomoć potrebnu da Sirija stane na noge „, rekao je jedan diplomata.\nPosle više od šest godina ratovanja koje je odnelo više od 340.000 života i milione poslalo u izbeglištvo, UN procenjuju da će za obnovu Sirije biti potrebno najmanje 250 milijardi dolara.\n← Prethodna vest Španija: Uhapšeni katalonski ministri možda na slobodi?\nSledeća vest → Više od 400 političkih liderki iz sveta promoviše na Islandu rodnu jednakost


Snimaće se i 6. sezona "Prave krvi" Prolog\nPotvrđeno je - snima se i 6. sezona ovog uzbudljivog i zabavnog serijala iz originalne HBO produkcije.\nTreba istaknuti kako će ovo biti prva sezona bez Alana Bola, dugogodišnjeg producenta ovog popularnog serijala i bit će zanimljivo promatrati na koji će se način priča dalje razvijati.\nNezahvalno bi bilo nagađati o njenom zapletu kada je peta sezona još u punom zamahu i ne znamo gde će nas ta priča odvesti. Kako bi otkrili kakva su nam to iznenađenja scenaristi pripremili u šestoj sezoni, moraćemo da sačekamo naredno leto.\nKomedija koje će vam ulepšati zimu


PROBLEM PARKIRANJA U MALOJ AMERICI SE NE MOŽE ZANEMARITI – Zrenjanin\nKapaciteti postoje, ali potrebne su investicije\nVeliki broj obrazovnih ustanova, državnih institucija, brojni stambeni kompleksi (završeni ili u izgradnji) uzrok su gužvi u naselju Mala Amerika. Zbog ovakve situacije došlo je do tromosti smenjivanja zaustavljenih vozila i nemogućnosti nalaženja mesta za parkiranje koju prate sve češće žalbe građana, kažu u JKP „Pijace i parkinzi”.\nNEMA SIGURNIH MESTA\nStanovnicima ovog dela grada problem prave korisnici fakulteta i škola u blizini koji parkiraju pored zgrada, zbog čega stanari ostaju bez parking mesta. Ova lokacija pogodna je i za posetioce državnih institucija koji zauzimaju i prostor koji nije namenjen za parkiranje, čime se u ulicama stvaraju zakrčenja.\nČest prizor su i vozila na zelenim površinama pretvorenim u blato koje dodatno prlja ulice. Mesto nije osigurano ni vlasnicima garaža, jer su ispred ulaza često parkirana tuđa vozila, navode stanari u kritikama upućenim nadležnima.\n– Problem parkiranja je takvog karaktera da će njegovo nerešavanje dovesti do niza socijalno-komunalnih problema. On se ne može „staviti pod tepih” ili se rešiti taktikom zabijanje glave u pesak. Vidljiv je, merljiv, kontinuiran, iritantan, a možda i nerešiv u idealnom smislu – ocenjuje Goran Starčević, v.d. direktora „Pijaca i parkinga”.\nIako Zrenjanin ima strategiju za rešavanje problema, ono je izuzetno skupo. Izgradnja nadzemne garaže, sa potrebnim sistemima, košta oko 40 miliona dinara, ocenjuju iz ovog komunalnog preduzeća. Takođe dodaju da bi se i postojeće površine mogle prilagoditi nameni parkiranja.\n– Prostora za izgradnju novih parkinga ili organizovanja postojećih površina ima. Za to su neophodna finansijska sredstva koja nisu nimalo beznačajna, a o njihovom projektovanju i izgradnji stara se Gradska uprava, dok je naš zadatak da njima upravljamo – objašnjava Starčević.\nZLOUPOTREBA BESPLATNOG PARKINGA\nIz Mesne zajednice (MZ) „Mala Amerika” kažu da najviše problema imaju građani čiji se stanovi nalaze na početku ulice Rada Končara. Po njihovom zahtevu, kako kaže Snežana Jonjev, sekretarka MZ, ranijih godina obraćali su se nadležnima i nezvanično saznali da postoji nacrt za projekat novog parkinga, ali da plan nije jednostavno realizovati zbog nedostatka sredstava.\n– Građani su dali i predlog gde bi nova mesta mogla da se obezbede. Trenutno nemaju gde da parkiraju, prinuđeni su da se snalaze, a neki čak iznose i stolice kako bi zauzeli parking mesto – kaže Jonjev.\nZbog blizine centra grada i državnih institucija vozači koriste Malu Ameriku kao besplatno parkiralište. Usled nepropisno parkiranih vozila često je dolazilo i do blokiranja saobraćaja. To je nakon žalbi građana privremeno rešeno patroliranjem nadležnih i kažnjavanjem, ali problem se opet ponavlja, ističu iz MZ „Mala Amerika”.\nDa broj automobila u vlasništvu stanara konstantno raste, primetio je žitelj naselja, Srđan Kotarica, zabrinut da će problem biti još veći završetkom gradnje dve zgrade u blizini. Mnogi, kako bi izbegli plaćanje parkinga dolaze ispred njihovih ulaza. Isti problem, ističe, imali su i sugrađani koji žive blizu SUP-a, ali su oni, za razliku od njih, na osnovu adrese uspeli sebi da obezbede mesta za vozila, objašnjava Kotarica.\nU obraćanju JKP „Pijace i parkinzi” stanari su kao rešenje problema predlagali uvođenje blokovskog parkiranja. Na ovaj način bi se po povoljnim cenama obezbedila parking mesta stanarima, dok bi oni koji dolaze sa strane morali da plaćaju parking skuplje od proseka. To bi, veruju i nadležni, rasteretilo ovaj deo grada i delimično rešilo ovaj problem, kaže Kotarica.\nLAVIRINT ZA PEŠAKE\nPlaniranje novih stambenih kompleksa u Maloj Americi zabrinulo je sugrađane koji su na našoj Fejsbuk stranici izrazili brigu o nedovoljno dobrom planiranju.\n– Svuda stanovi, a nigde parkinga, zelenih površina, dečjih igrališta…- napisao je Srđan Ilijev.\nSpomenka Vojvodić zapazila je da je kretanje pešaka otežano, trotoari su u lošem stanju, a u delovima koji nisu, kaže, vozila su na njima.\n– Ni pojedinačno pešaci ne mogu da prođu, o kolicima ni da sanjamo. Da, nedostaju parking mesta, ali nedostaje i primena raspoloživih kaznenih mera za prekršioce – prokomentarisala je Vojvodić. Dodale je da sumnja da će i infrastrukturna mreža biti preopterećna, sa čime se složio veliki broj sugrađana.\n← Razvrstaj se u redove\nGRAĐANI PONOVO UPUTILI ŽALBE NA RAD GRADSKOG PREVOZNIKA →


migranti - Stranica 2 od 31 - Dnevni list Danas\nPočetna » migranti » Page 2\nLideri populističkih stranaka koje čine italijansku vladu, Mateo Salvini i Luidji di Majo, izneli su danas suprotne stavove o primanju migranata blokiranih na brodovima humanitarnih organizacija u Sredozemnom moru.\nPiše: Bojana Bacić 5. 1. 2019.\nPiše: Beta-AP 3. 1. 2019.\nAgencija UN za izbeglice (UNHCR) pozvala je danas države da prime 49 migranata spašenih u Sredozemnom moru prethodnih dana.\nTurske vlasti uhapsile su 109 migranata kao i trojicu švercera u Izmiru na zapadu zemlje, u trenutku kad su se spremali da napuste zemlju, prenela je agencija DHA u nedelju.\nBrod s migrantima stigao u Španiju\nSpasilački brod s više od 300 migranata stigao je danas u Španiju, završivši tako nedelju dana dugo putovanje preko zapadnog Mediterana. Brod nevladine organizacije Proaktiva open arms pristao je u luku Algesiras.\nPiše: Beta - AP 28. 12. 2018.\nLondon zabrinut zbog porasta prelaza migranata preko Lamanša\nPorast broja migranata koji u malim čamcima pokušavaju da stignu u Britaniju iz Francuske preko Lamanša je „duboko zabrinjavajući“ ocenila je danas britanska ministarka za imigraciju Karolajn Nouks reagujući na vesti da je noćas spaseno 20 migranata koji su pokušali taj prelaz.\nPiše: Beta-AFP 27. 12. 2018.\nFrancuzi izvukli 16 migranata iz broda pred polazak preko Lamanša\nFrancuske pomorske vlasti izvukle su danas 16 migranata, uključujući dvoje dece, iz ribarskog broda koji se navodno spremao da ih preveze iz Francuske preko Lamanša za Veliku Britaniju.\nUN: Usvojena Marakeška deklaracija\nGeneralna skupština Ujedinjenih nacija danas je velikom većinom glasova usvojila Generalni pakt o migracijama, prvi međunarodni dokument kojim pokušava da se reguliše ta oblast.\nNa Svetski dan migranata predstavnici Centra za medijsku transparentnost i društvenu odgovornost (CMTDO) iz Vranja i Centra za pružanje lokalnih usluga socijalne zaštite uručili su deci smeštenoj u vranjski Centar za prihvat migranata 50 paketića sa igračkama.\nPiše: I. Trajković 18. 12. 2018.


Za penzionere i nezaposlene popust 40% na majski račun za struju – Bankar.me\nZa penzionere i nezaposlene popust 40% na majski račun za struju\nMay 12, 2021 CRNA GORA, ENERGETIKA, SVE VIJESTI Leave a comment\nFond penzijskog i invalidskog osiguranja i Zavod za zapošljavanje dostaviće Elektroprivredi spiskove penzionera i nezaposlenih koji imaju pravo na umanjenje računa za struju najkasnije do 25. maja, kako bi EPCG obračunala umanjenje od 40 odsto za mjesece maj, jun i jul. Građani ne treba da se prijavljuju, objašnjeno je “Vijestima” iz EPCG.\nKrajem aprila je iz Vlade, kada je donijeta ova odluka, prvo saopšteno da će se umanjenje odnositi na april, maj i jun iako je u odluci pisalo da se ova mjera odnosi na račune za maj, jun i jul. Zbog toga se više penzionera i nezaposlenih interesovalo zbog čega nijesu dobili popust na aprilski račun.\nPravo na umanjenje ovog računa imaju penzioneri sa primanjima manjim od 222 eura, što je iznos minimalne zarade, kao i nezaposleni sa evidencije Zavoda za zapošljavanje na dan 31. mart ove godine, koji ovom mjerom nijesu obuhvaćeni kroz postojeći program subvencija.\nDa bi dobili ovaj popust penzioneri i nezaposleni sa evidencije moraju biti i vlasnici brojila za električnu energiju, odnosno da je na njih naslovljen račun. Oni korisnici koji nijesu preveli brojilo na svoje ime, ako žele da dobiju ovaj popust, to mogu uraditi u narednih desetak dana.\nKako je pojašnjeno “Vijestima” iz EPCG potrošači eventualne upite radi pojašnjenja ove mjere mogu slati na emejl adrese institucija nadležnih za njeno sprovođenje, odnosno Fondu penzionog i invalidskog osiguranja na mejl [email protected] ako im je sporno da li su penzioneri koji ispunjavaju potreban uslov i Zavodu za zapošljavanje Crne Gore na mejl [email protected] ako su nezaposleni a imaju nejasnoće u vezi ostvarivanja ovog prava. Sve potrebne informacije iz nadležnosti Elektoprivrede u ovom projektu mogu dobiti slanjem pitanja na mejl [email protected]\nSvakog mjeseca Fond PIO i Zavod za zapošljavanje će Elektroprivredi dostavljati inovirane spiskove sa korisnicima koji u međuvremenu ispune uslove, odnosno biće izbrisani ako ih više ne ispunjavaju.\nEnergetskim kompanijama koje dijele stavke na računu Vlada će nadoknaditi ove troškove, što će kako je ranije saopšteno iznositi oko pet miliona eura.\nVlada je ovu odluku donijela 29. aprila, kada i cijeli paket mjera za drugi kvartal (april, maj i jun) zbog čega je i nastala greška navedena u prvom saopštenju da se popusti odnose na račune za struju ugroženih kategorija stanovništva za april, maj i jun.\nZbog toga su se proteklih dana bili usijali telefoni u EPCG, jer su se građani žalili da na računu za april nijesu dobili očekivano umanjenje.\nIz Elektroprivrede je pojašnjeno da su oni, na osnovu zaduženja Vlade, u kontaktu sa Fondom penzijskog i invalidskog osiguranja i Zavodom za zapošljavanje i da će spiskove penzionera i nezaposlenih koji imaju pravo na ovu pomoć dobiti najkasnije 20. do 25. maja, kako bi njihova imena mogli unijeti u svoj sistem i obračunati im popuste.\nPOJMOVIRačun za struju subvencije struja\nPrevious Goran Folić novi vršilac dužnosti direktora Zavoda za zapošljavanje\nSljedeći Zelena akcija Telekoma: Priroda ima nešto važno da nam kaže\n“Ukinuti na tri mjeseca plaćanje računa za najugroženije, ostalima omogućiti plaćanje na rate”\nPenzioneri traže da se ne isključuje struja zbog dugova, EPCG čeka uputstva\nGrađani za struju duguju 116 miliona eura


Izvor: RTS, 03.Feb.2009, 13:37\nIz Ministarstva zdravlja saopšteno je da je naknada zarade za vreme privremene sprečenosti za rad, prema zakonu, pripada ženi ukoliko je privremeno sprečena za rad zbog bolesti ili komplikacija u vezi sa održavanjem trudnoće.\nBolovanje trudnice >> Pročitaj celu vest na sajtu RTS << započinje na osnovu mišljenja doktora medicine, specijaliste ginekologije, do 30 dana, a preko 30 dana bolovanje produžava Lekarska komisija matične filijale (prema mestu prebivališta trudnice).\nMinistarstvo zdravlja je u postupku donošenja strategije podsticanja rađanja predložilo da se iz sredstava budžeta Srbije isplati deo naknade zarade koji ne obezbeđuje Republički zavod za zdravstveno osiguranje.\nNamera je da se ženama na održavanju trudnoće obezbedi naknada zarade u punom iznosu njihove zarade (65 odsto obezbeđuje RŽO, a 35 odsto bi se obezbeđivalo iz sredstava budžeta), saopštilo je Ministarstvo zdravlja.\nIzmena Zakona o zdravstvenom osiguranju\nRealizacija ove strategije zahteva izmenu Zakona o zdravstvenom osiguranju, odnosno zakona kojim se uređuje finansijska podrška porodicama sa decom.\nMinistrarstvo zdravlja očekuje da se izmene i dopune ovih zakona do kraja ove godine nađu u skupštinskoj proceduri pa bi se tako, ukoliko se globalna finansijska kriza ne pogorša, ta sredstva predvidela u budžetu Srbije za 2010. godinu.\nTakođe, Ministarstvo zdravlja smatra da bi dodatna mera podsticanja rađanja mogla biti i obezbeđivanje 100 evra mesečno svakoj trudnici, bez obzira da li je zaposlena ili ne, da bi se poboljšao finansijski položaj budućih majki i da bi se na taj način stvorili bolji uslovi za potomstvo.\nMeđutim, s obzirom na činjenicu da u Srbiji godišnje ima oko 70 hiljada porođaja, u ovom momentu ne postoji mogućnost da se u budžetu Srbije obezbede sredstva za te namene, ukazaju u Ministarstvu zdravlja.


“Wonderful Life” u Areni : Crveni tepih\n“Wonderful Life” u Areni\nLista ovogodišnjih koncerata u Beogradskoj areni od juče je bogatija i za britanski elektro-pop duo Hurts koji će u Srbiji gostovati 25. maja. Sastav iz Mančestera, koji su pre godinu i po dana osnovali pevač Teo Hučhkraft (24) i klavijaturista Adam Anderson (26), u Srbiju dolazi u okviru debitantske turneje na kojoj promoviše prvi album „Happiness“.\nZa Hurts se tvrdi da su sastav koji se potpuno samostalno izborio za svoje mesto pod „suncem“. Svetsku slavu stekli su kada su na sajt YouTube postavili spot za numeru „Wonderful Life“, koji su snimili za 20 funti, a koji je potom pogledan čak 17 miliona puta (danas je aktuelna kasnije snimljena visokobudžetna verzija spota). Ubrzo posle debitantskog singla javnost je hitovima proglasila i numere „Better Than Love“ i „Stay“. Već za prvi album uspeli su da privole na gostovanje i australijsku muzičku zvezdu Kajli Minog, koja se pojavljuje u pesmi „Devotion“. Po muzičkom stilu za koji su se opredelili, svetski mediji ih porede sa grupama poput Dipeš mod, Djuran Djuran, Alfavil. Iako je za muzički žanr kome su odani karakterističan neformalan način oblačenja, Teo i Adam na sceni nastupaju u košuljama i klasičnim odelima, za koje otvoreno naglašavaju da su se na njih navikli noseći ih u konstantnoj potrazi za poslom. Upravo ih je višak slobodnog vremena usled nemogućnosti da nađu klasičan posao i navela na eksperimentisanje sa muzikom, u kojoj su se na kraju i pronašli. Na koncertima nastupaju uz podršku pratećih vokala, operskog pevača, akustičnih i električnih bubnjeva i još jednog klavijaturiste. Anderson na nastupima pored analognih sintisajzera svira i koncertni klavir i električnu gitaru. Pored numera sa debi albuma na nastupima izvode i nove pesme među kojima je i tek objavljeni singl „All I Want for Christmas is New Years Day“, kao i nekoliko obrada.\nHurts su na svetsku turneju krenuli još jesenas i trenutno se nalaze u Talinu, a pre Beograda obići će i gradove po Finskoj, Velikoj Britaniji, Švajcarskoj, Italiji, Nemačkoj, Holandiji, Austriji… Za koncert u Areni biće pušteno u prodaju samo 4.000 ulaznica, a one će od 31. januara moći da se nabave po cenama od 2.490 dinara za parter i 2.990 za fan pit i tribine.